लेखक की अन्य रचनाएँ 
a 
संन कहा ` ` ° ! 

पृष्ठ १३४ (सचित्र) मूल्य तीन रुपये 

इस पुस्तक में व्यासजी के व्यंग-विनोदपू्ण लेखों का संकलन है । हिन्दुस्तान के 
मशहूर कार्टूनिस्ट श्री अहमद ने इन लेखों पर कई आकर्षक कार्टून बनाए हैं, जो पुस्तक 
में दिये गये हैं। इस पुस्तक की रचनाओं का अनुवाद गुजराती, मराठी, बंगाली आदि 
प्रान्तीय भाषाओं के अतिरिक्त अंग्रेजी में भी हुआ हे । 'मेने कहा' पर लेखक को कई 
पुरस्कार भी प्राप्त हो चुके हैं व्यासजी का हास्य गद्य नें और भी निखरा है। उनके 
गद्य को यह विशेषता है कि उसमें उर्द्‌ की-सी रवानगी, बंगला की-सी मिठास और 
मराठी जैसा उक्ति-वैचित्र्य पद-पद पर समाया रहता है । व्यासजी का विनोद 
फूलों जैसा हलका और उनका व्यंग्य अपनी भाव-भूमि पर वारीक-से-वारीक है। 

कदम-कदम बढ़ाए जा 

पृष्ठ ९४ (तीसरा संस्करण) मूल्य एक रुपया चार आना 

व्यासजी व्यंग्य-विनोद ही नहीं लिखते, उनमें वीर रस लिखने को भी अद्भुत 
क्षमता है । प्रस्तुत पुस्तक में ओजपूर्ण भाषा में नेताजी सुभाषचन्द्र बोस के स्वतंत्रता- 
संग्राम का पराक्रमपूर्ण ऐतिहासिक वर्णन प्रस्तुत किया गया हे । हिन्दी में यह वीररस- 
पूर्ण खंडकाव्य अपनी परम्परा में एकदम मौलिक और राष्ट्रीय भावनाओं से ओत- 
प्रोत है । 
हमारे राष्ट्रपिता 

पृष्ठ १५४ (दूसरा संस्करण) मूल्य दो रुपये 

यों गांधीजी पर अनेक पुस्तकें लिखी गई हैं, लेकिन उनके जीवन और दर्शन को 
एक ही जगह संक्षेप में आकर्षक कवि-वाणी से व्यक्त करने वाली यह प्रथम प्रामाणिक 


पुस्तक है । इस पुस्तक की सराहना सबने मुक्त कंठ से की है। आचार्य विनोबा भावे . 


ने स्वयं इसकी भूमिका लिखी हैं और राजि पुरुषोत्तमदासजी टंडन ने इसके 


दो शब्द । अ 
गांधी चरित. 
पृष्ठ ५२ मूल्य आठ आना 
बालकों और प्रौढों के लिए सरळ और रोचक भाषा में मोटे टाइप में गांधी 
जी की यह प्रामाणिक जीवनी बाल-साहित्य में एक महत्त्वपुर्ण प्रकाशन है । 

व हक 2. 


बहू-माति 


मेरी पत्नी के विचार से कविता, खासतौर पर मेरी तुकबन्दी, बिल्कुल 
वाहियात चीज़ हे । उनका कहना है कि मैंने अपनी इस अक्लमन्दी से--न तो 
उनके मातृकुछ और न अपने पितूकुल--किसीका भी नाम रौशन नहीं किया । 
अनेक वार अपने इस विश्वास को वे ऐसी दृढ़ता से दृहरा चुकी हें कि सचमुच में 
अपनी वुद्धिमानी के वारे में निराश नहीं तो आशंकित अवश्य हो उठा हूं । 


लेकिन दूसरी ओर, कवि-सम्मेलनों द्वारा लाखों श्रोताओं ने, पिछले 
संस्करणों के हज़ारों पाठकों ने, अखबारों, आलोचकों और रेडियो के डायरेक्टरों 
ने मेरी इस मूर्खता की, मुफ्त और नकद, भूरि-भूरि सराहना की है । 


एक ओर विशाल बहुमत हे और दूसरी ओर अकेली, अतुलनीय, अनुपेक्षणीय, 
जबरदस्त बहू-मति ! समझ में नहीं आता क्‍या करूं ? 


पर सुना यह है कि अधिक बुद्धिमानी से अजीर्ण होजाता हे । इसलिए अभी 
तो बेवकूफी से ही चिपटा हुआ हूं । आगे की भगवान जाने । 


“हिन्दुस्तान' | फी 
नई दिल्ली | गोपालप्रसाद व्यास 
CRE | ० 

कुछ ओर भी 


संस्करण दूसरा हो, मगर इस संग्रह की रचनाएं चौथी बार छप रही हैं । एक 
बार ये 'नया रोजगार, दूसरी बार 'उन' का पाकिस्तान! और तीसरी वार 
“अजी सुनो' के पहले संस्करण के रूप में इन रचनाओं ने स्थान पाया हैँ। 

इन कविताओं को मैने कभी लिखा अवश्य था, पर अब ये मेरी नहीं रहीं--अव 
ये आपकी हैं, यानी जनता की हैं । पूर्व-पश्‍चिम, उत्तर-दक्षिण इस महादेश में, में 
जहां भी गया, मुझसे पहले ये रचनाएं जनता के कंठ में, सहूदयों के मानस में अपना 
आसन जमाए हुए थीं। 

में हैरान हूं कि बिता किसी आलोचक की वकालत के इन रचनाओं ने कैसे 
स्वयं अपना एक अलग से वाद स्थापित कर लिया ! मुझे नहीं, मेरी पत्नी को अवश्य 
ही इसका श्रेय मिलना चाहिए कि उनके पवित्र माध्यम से हिन्दी-साहित्य में एक नये 
वाद की सृष्टि हुई ! 

एक बात और । सन्‌ '४८ के बाद, अर्थात्‌ स्वतंत्रता के पहले, मुझमें जो 
तीखापन, तलखी और आक्रमण करने की वृत्ति थी, में उसे प्रयत्तपूर्वंक धीरे-धीरे 
छोड़ रहा हूं । सोचता हूं शुद्ध व्यंग्य-विनोद के लेखक को इनसे परहेज रखना 
आवश्यक है । विनोद कुसुम-सरों पर बैठकर दिल में पैठने का आदी हूँ, तलवार 
की मार का उससे सरोकार कया ? 

इसी दृष्टिकोण से इस संग्रह की अनेक रचनाओं की कड़वाहट को मेंने काट 
दिया है । व्यक्तिगत या जातिगत आक्षेपों के पंख मैने जान-बूझकर कतर दिये हें-- 
मैं नहीं चाहता कि एक की हँसी दूसरे के कष्ट का कारण बने। 

बस, धन्यवाद इस दूसरे संस्करण के प्रकाशक श्री रामलाल पुरी को, और 
धन्यवाद अपने व्यंग्य चित्रकार मित्रों--श्री शिक्षार्थी और श्री रवीन्द्र को, जिन्होंने 
अपनी प्रतिभा से इन रचनाओं को अलंकृत किया । पाठकों से जो कहना हैं उसे 
अगले काव्य-संग्रह के लिए सुरक्षित रखता हूं । 

दिल्ली 

१६-२-५६ गोपालप्रसाद व्यास 
4 


Digitized by Sarayu Foundation Trust, Delhi £ 


AEN FS XN AS 


“0 


NO AO AS ANS 
4 A .७ ० 


~ ~ 
£ xX 


~ + 
G wm 


~ 
9 


सूची 


. डबल भेस 
. ठंडी सड़क 
. खोगई-खोगई 

. तुमने मुझको क्या समझा है 

- इतना ही क्या मुझको कम हैं 

« पत्नी षर कण्ट्रोल करो 

. अब नया धर्म निर्माण करो 

« उनका पाकिस्तान 

- हटो, मुझे भरती होने दो 

. पति के मित्र 

- में अवसरवादी नेता हूं 

« हिन्दी का अध्यापक 

« यह झगड़ा मुझे पसन्द नहीं 

. तुलसी, मेरा उपकार करो 

. जन्माष्टमी के दिन 

. ले नाच जम्हूरे 

« कहना-सुनना बेकार गया 

- मुझे जुकाम हुआ हूँ , / 

- सुकुमार गधे 

. आया ताज़ा अखबार प्रिये 

. दिल्ली का तोहफ़ा 

- मेरे साजन 

. कुछ नहीं समझ में आता है 
. नया रोज़गार 

अजी सुनो 


ह भी खूब, गल में 
घंटी तलक न वांधी थी; 


में चौंका, टूटा ध्यान, हाय ! 
भावों को भारी लगी ठेस! 


ओ बाबूजी की `` 


उस रोज सुनहला मौसम था, 
दिल रह-रह कर खोजाता था। 
वादल छाए, वह रही पवन 
सूरज भी निकल नपाता था। 


थी फूट पड़ी कविता मुझमें, 
में वेठा छन्द बनाता था, 
अपनी 'कल्पित-इच्छित' प्रेयसि का 
रूठा प्यार मनाता था। 


तो घर के वतन खनक उठे-- 
“क्यों, दफ्तर आज न जाना हैँ? 
लकड़ी लाओ, घी नहीं रहा, 
लो, उठो, शाक भी लाना हे । 


तुम छोड़ो अपने गीत, मुझे 
भी तो गीतों में जाना हे । 
जी, उठो-उठो, क्यों देर कर रहे, 
चूल्हा मुझे जलाना हैँ । 


बस बेठ गए कागज लेकर 
कुछ और काम तो हई नहीं, 

हा ! फूट गई तक़दीर, मौत भी 
आती मुझको नहीं दई ! 


इससे तो बेहतर था गरीब 
घसियारे को व्याही जाती । 
बह मुझसे करता बात, और 
में अपने मन की कह पाती ।” 


यों कह्‌ कागज फाडा उसने, 
लौटी दवात सदमा खा.कर ! 
ओ' कलम गिरी, कुचली कुर्सी से 
दूर गिरा में भी जा कर! 


(के 


ववेटा जेसा भूकम्प, आज भी 
आया था मेरे ऊपर । 
हें बाबूजी का दोष, भेस 
बांधी न गई घर के अन्दर । 


यदि भेस बंधी होती तो क्यों 
हो पाता ऐसा विकट वलेश' । 


ओ बाबूजी की * 


ऐ भेस ! अभी तक में तुझको 
अक्कल से बड़ी समझता था। 
रे महिषी ! अब तक में तुझको 
अपरूप सुन्दरी कहता था । 


तेरी जलक्रीडा मुझे बहुत ही 
सुन्दर लगती थी, रानी ! 

डबल भंस 


अजी सुनो 


तेरे स्वर का अनुकरण नहीं 
कर सकता था कोई प्राणी । 


पर, आज मुझे मालूम हुआ 
तू निरी भेस हूँ, मोटी हैँ ! 
काली हे, फूहड़ है, थल-थल, 
मरखनी, . रॅकनी, खोटी हूँ ! 


मेरे ही घर में आजः चली 
तू पाकिस्तान बनाने को ? 
मेरी ही हिन्दी में बैठी 
तू जनपद नया बसाने को? 


में कहता हूं हट जा, हट जा, 
वरना मुझको आरहा तश !. 


ओवाबूजी को | 

२ 

ठंडी सड़क ! 

(जून, १९४०) 
सुबह ताकत के लिए दोड़ते हे 
बड़े गोल-मटोल-से तोलने वाले ! 
दस से बस दोड़ते हें वह शिष्य 
जो नब्ज गुरू की टटोळने वाले ! 
बांद में दोड़ते देखे 'पिथून', जो 
बीच ही में खत खोलने वाले ! 
शाम को .दौड़ती कारें, चढे 
रहते हैं बड़े रस घोलने वाले ! 


ललनाएं यहां चलती हें लचक, 
प्रमदाएं यहां चलती हें मचक, 
सिकुड़ी-सी,सड़ी-सी,कलूटी कुमारियाँ 
भी चलतीं नजरों से बिचक ! 


इन्हें देख जो पाते कहीं कवि केशव 
तो उनका मन जाता फड़क! 
दिल जाता धड़क ! व 
बड़ी ठंडी सड़क ! 
बड़ी ठंडी सड़क ! 

अजी सुतो 


यहां कालिजों, 

होस्टिलों की बड़ी 'फील्ड' के 
पारवे के कुंज 

बरामदों के तले, 

घूमते - बैठते 

मोद - विनोद में 

यों चर्चाएं चला करती हँ--- 


आओ बसन्त, सिनेमा चले 
बड़े ठाठ से नाच रही है अजूरी ! 
नृत्य का ज्ञान किये बिना मित्र, 
सोसायटी रहती सदा ही अधूरी ! ~ 
लगा सिफ अगस्त, अभी से तुम्हे 
पढ़ना-लिखना क्यों हुआ हैं ज़रूरी ? 
अरे, ऐश करो, पढ़ने के लिए तो 
पड़ी हुई हें अभी जिन्दगी पूरी ! 
अकाल नहीं जिन्हें व्यापता हैं 
दुष्काळ खड़ा - खड़ा काँपता हैं 
रौब हे, एक ही डाट में 'मंस' का 
नौकर भूमि को नाँपता हे । 


इनमें हे छिपी बिजली की कड़क ! 
विस्फोट हैं ये, बम की या भड़क ! 
बड़ी ठण्डी सड़क ! 


बड़ी ठण्डी सड़क ! 

ठंडी सड़क 


मिल के मज़दूर, कहीं मिल के 
“डिस्पर्स' जलूस-से झूमने आते ! 
झुण्ड - के - झुण्ड कुमारियों के 
हुईं शाम, यहां ही झलमने आते ! 
घर में घरनी के सताए हुए 
घवराए हुए कुछ घूमने आते ! 
प्रेयसी छोड़ गई पद-चिन्ह, 
सुचप्पलों के उन्हें चूमने आते ! 


यह कौन चले जारहे हें अचक ? 

इन्हें देख के होता यही मुझे शक ! 

कि जो वस्त्र ये मर्द-से दीखते 

वे प्रसूति-से शीघ्य उठी, 

किसी नायिका के तन पर पहनाए गए 
सचमुच, बिलाशक ! 


अजी शाह हें, ताजा विवाह हुआ, 
इन्हें टोकिए न, चल जारहे हें 
नये खेल में सीखने प्रेम का पाठ, 
कि ठंडी पड़ी हुई प्रीति को आग, 
उठे फिर से दिल में बेधड़क ! 

बड़ी ठण्डी सड़क ! 

बड़ी ठण्डी सड़क ! 

३ 
खोगई-खोगई ! 


(सितम्बर, १९४०) 


वह थी कलम, ९ 
'फाउन्टेन' कहा करता था, 
लिखता था जिससे 

नित्य पत्र ससुराल को, 
क्योंकि श्रीमतीजी के 
रिश्ते थे अनेक 

और उन सबको 

निवाहना जरूरी था। 


मेरी मुनीम, 

जो रोज़ लिखा करती थी--- i 
घोबी का हिसाब, 

नई “लिस्ट” खरीदारी की, 

कर्ज दोस्तों का, 

ओ?” अशेष हाल वेतन का, 

सोते वक़्त डायरी-- 


रिकार्ड गए जीवन का। 

हाय, चिरसंगिनी ! 
अजस्र मसि-धारिणी ! 
जो भावों के बिना ही 
नये गीत लिख देती थी, 
खुद न खरीदी 
किसी मित्र की धरोहर थी, 
आज देखी जेब तो 
प्रतीत हुआ खोगई ! 
खोगई-खोगई ! 


~ 
23) 
~ 


बहुत दिन बाद 

आज कविता जगी थी, 

चित्र सुन्दर लगा था, 

एक नया दृश्य देखा-- 

कि छवि चाहता था 

आंकना उस मोहिनी को 

जो मेरे पड़ोस के 

मकान में अतिथि थी। 

स्यामा थी, 

सलोनी थी, 

न षोडशी थी, किन्तु 

वह डेढ़ हाथ ही को 

जन-मन को वेध लेती थो । 

उसकी चपलता 

अंग-भंगिमा, 

दुगों के भाव-- 

खोनई-सोयई 


सुन्दर थे, 
भव्य थे, 
समुत्तम थे, 
बढ़िया थे। 


वाबू कप्तानसिह 
शिमल से लाये थे, 
वह झवरीली थी 
विलायती नसल को, 
साहब मजिस्ट्रेट 
पाकर प्रसन्न होंगे 
ओर 'रायसाहबी' के 
'चान्स' बढ़ जाएंगे । 


कुतिया नहीं थी 
कामधेनु ही कहेंगे, 

वह “रायसाहबी' का 
मानो स्वप्न साकार थी, 
“पवी? कहा करते थे 
बाबू कप्तानसिंह्‌ 

घर में 'ममी' से बढ़ी 
उसकी वकत थी । 


टांग फेलाकर 
थी पड़ी हुईं कोच पर, 
बाबू कप्तानसिह 


- उसे सहला रहे थे, 

खोगई-खोगई 


मन्द-मन्द गारहे थे, 
कोइ अंग्रेजी गीत । 


आज इसी छवि को 

में गीतवद्ध चाहता था, 

पड जो निकाला तो 

पपी ने मुझे धोखा दिया-- 
फोच पर से उछली 

कि मेज पर उचक गई ? 
परदे में दुवकी | 
कि अन्दर खिसक गई ? : 
खिड़की से कूदी 

प्रा किवाड़ से बिचक गईं ? 
यहां गई ? 

वहां गई ? 

नहीं-नहीं, कहां गई ? 

प्रह गई, वह गई ! 


खोगई-खोंगई ! 


(३) 


इसी रंज-ग़म में 

निमग्न कवि बैठे थे 

कि अन्दर के कमरे का 
सहसा खुला द्वार ` ` ` 
श्रीमती पधारीं-- 

'कृवि, दुनिया में लौट चलो 

अजो सुनो 


भोजन करने का भी 
तक़ाज़ा हुआ बार-बार। 
बोल उठों-- 

“कोई परवाह नहीं, 
लेख जो न छपते हे 
कविताएं लौटतीं, 

न चलती कहानियां, 
मरे सम्पादक ! 

तुम्हें क्या पहचानें खाक ! 
में जानती हूं तथ्य 
आपकी प्रगति का ! _ 


मरने दो किसी-- 
पत्रिका के संपादक को, 


« होने दो जगह रिक्त 


रेडियो स्टेशन में, 
फिल्मों में हिन्दी-गीत 
अब चल निकल नाथ ! 
आप छोड़ दूसरा 
बुलाया कौन जायगा ? 


अस्तु, उठ बठिए 
बनांया है जमीकन्द 


. मांगकर पड़ौसिन से 


पेसे कुछ उधार आज, 
रही इन किताबों को, 


सचित्र अखबारों की, 

सुनती हूं आजकल 

तेज बिक जाती हे ।” 
मेरी ये कितावें ! 

जिन्हें जान से जुटाया हे ! 
नासते का खर्च काट, 
वी० पी० से मंगाया हे | 
खुद को ठगाया हैं ! 

वक्त पड़ने पर , 
होशियारी से उड़ाया है ! 
रद्दी की चीज हुईं ? 

शाक जमीकन्द का, 
पड़ौसिन के पंसों से ! 
जायेंगे चुकाए 

जो सचित्र अखबारों से ? 
जिनमें छपे हैं, 

मेरे लेख, गीत, 

एक-एक शब्द 

अनमोल लाख रुपयों से ! 
शाक ज़मीकन्द की 

नहीं रही चाह मुझे, 
तुझ-सी अशिक्षित, 
अलौनी, 

बेढंगी, 

बुरी, 

भौंडी, 

पत्नी की, नहीं नेंक परवाह मुझे । 

खोगई-खोगई 


अजी सुनो 
कविताएं लोटती हैं ? 
फिल्म-स्टेशन ? 
पत्रिका के सम्पादक ? 
मुझसे करती मज़ाक ! 
हाय, अकल खोगई ! 


खोगई-खोगइ ! 

RS 


तुमने मुझको क्या समझा हे ? 

(अक्तूबर, १९४०) 

RY) 

में कवि हूं नई जवानी का 
लिक्खे हें मेने अमित गीत; 
यद्यपि उनका छपना बाकी 
पर शेष रहा उत्साह नहीं-- 
में कई बार होआया हूं 
हाकिम के दर, लाला के घर, 
उन प्रकाशकों केभी सर पर 
अक्सर मँडराया करता हूं-- 
जो मुफ्त छाप करके पुस्तक 
एहसान दिखाया करते हे! 

तुमने मुझको क्या समझा 


यद्यपि मेरा स्वर भारी हे-- 
उसमे पंचम के बोल नहीं; 
लेकिन लहजा कुछ एसा हे 
जिसमें मिठास ह, मोशन हूं 
मानो सहगल ही गाते हों-- 
पहने केवल धोती-कमीज ! 

तुमने मुझको क्या समझा 


३ 
? 
ह्‌: 


हें? 

अजी सुनो 


कविताओं का बाज़ार यहां, 
हर माल हुआ तय्यार यहां, 
“शाश्‍वत सत्यों' की मुझ-जेसी 
किसमें हे उठी पुकार कहां ? 


मेने लिखे हें प्रणय - गीत 
युवकों का मन बहलाने को । 
मेने लिक्खे हें राष्ट्र - गीत 
जनता में ज्योति जगाने को। 


मेने लिक्खे एकान्त - गीत 
मस्ती में कभी सुनाने को। 
मेने लिक्खे हे अनल - गीत 
भी प्रगतिशील बन जाने को ! 


मॅन लिक्खे हें विदा - पत्र 
रो-रोकर अश्रु बहाने को। 
मेने लिक्खे हें स्वागत के 
शुभ गीते शान दिखलाने को । 


मेरी पेरोडियां खूब चलीं 
छप चुकीं अनेकों पत्रों में, 
मुण्डन, विवाह, यज्ञोपवीत के 


तो फिर गीत अनेकों हें । 


तुमने मुझको क्या समझा हे ? 

तुमने मुझको क्या समझा ह 


(२) 
है एक | और मेरा पहलू 
में अति विनम्र, में अति उदार, 
है मेरी पठ रइसों में। 
हे मुझको ऐसा स्नेह स्वयं 
उन नन्हे, छोटे बच्चों से, 
सुकुमार दुधमुंहे शिशुओं को 
रोता न देख में पाता हूं; 
माताओं से भी छीन उन्हें 
हलराता ` हूं, दुलराता हूं, 
गाता हूं गीतः लोरियों के 
पलनों पर उन्हे झुलाता - हूं । 


इस कारण बीबीजी प्रसन्न, 
बच्चे मुझसे बेहद खुश हें, 
पापा से जाकर कहते हें 
बाबूजी. हें मुझसे प्रसन्न! 


ट्यूशन मिलने का मूल मन्त्र, 
'सविस' मिलने को प्रथम कड़ी, 
आदर की, प्रेम - प्रतिष्ठा को 
शुरूआत यहीं से होती हें ! 


तुमने मुझको क्या समझा हे ? 

इतना ही क्‍या मुझको कम ह! 
(जनवरी, १९४३) 


इतना ही क्या मुझको कम हें ! 


एक पत्नी हे, दो बच्चे हें, 
पुस्तक भर-कर अलमारी हे। 
दुनिया लेखेक - लेखक कहती 
करती सराहना प्यारी हैं । 


क्‍या हुआ समालोचक मेरी 
रचना की करते कद्र नहीं, 
फिर भी में लिखता रहता हूं, 
छपने का क्रम भी जारी हे । 


छः न्न 


SY» 


रचनाएं नहीं लौटती 
पारिश्रम का फिर क्या गम हे ? 
इतना ही क्या मुझको कम है ! 


तुम कहते हो कि प्रकाशक 
मेरा खून चूसने को तत्पर। 
में कहता हूं यह गरत, उन्हे i 
अफ़सोस हमारी किस्मत पर । | ‘| 

इतना ही क्या मुझको कस है 
वे मुझे देख होते प्रसन्न, 
मिलते ही पान खिलाते हें । 
वापस आता हूं दरवाजे तक 
आकर खुद पहुंचाते हें ! 
'रायल्टी' भले देर से दे 
व्यवहार मगर सुन्दरतम हे ! 
इतना ही 'कया मुझको कम हे! 


लेखन कोई व्यवसाय नहीं, 
जिसमें कि लाभ देखा जाए ! 
लेखक॑ कोई मजदूर नही, 
जो काम करे रोज़ी पाए! 


लेखन तो उग्र तपस्या हे, 
हिन्दी का लेखक वैरागी ! 
बिन मांगे भी देता «जाएं, 
कुछ भी न कहे, सहता जाएं ! 


में भी अपना साहस बटोर 


सहता जब तक मुझमें दम हे । 
इतना ही क्या मुझको कम है ! 

| ६५ 
पत्नी पर कण्ट्रोल करो ! 
( अप्रेल, १९४३) 


हे मजिस्ट्रेट महाराज ! हमारी पत्नी पर 'कण्ट्रोल' करो ! 


गेहूँ, शक्कर, घी , तेल, नमक, 
माचिस तक पर 'कण्ट्रोल' हुआ, 
तो यही एक क्यों बचे, प्रभोजी, 
इसका भी कुछ मोल करो ! 
| हे मजिस्ट्रेट महाराज ' 


a 


में उन्हें लाख समझाता हूं, 
कहता हूँ--छिड़ी लड़ाई हैँ । 
कम खाओ, बिल्कुल कम खर्चो, 
दुनिया पर आफ़त आई हे । 


वह कहती हें-“दुनिया पर आफ़त 
कम है, तुम पर ज्यादा हे ।” 
यदि और कहूँ तो सच समझो, 
लड़ते पर ही आमादा है । 


वह कहती हें-“कण्ट्रोल खाक, 

तुम देखो उन बाबू के घर 

पत्नी पर कण्ट्रोल करो 


कल ही तो एक नई बोरी 
गेहूँ की भरकर आई हूँ।” 


हाय, उन्हें क्या बतलाऊं 
“सेक्टर वार्डन' हें अपने, 
पहले से नाम लिखाने की 
वह हिम्मत अब फल लाइ हे । 


प प» 


फिर उनकी जान हथेली पर, 
रहती हे फर्जी हमले में, 
उस मुकाबिले  .में खाक एक 
बोरी उनके घर आई हे । 


पर यह सुन कब चुप रहती हें, 
यूं बड़े ठाठ से कहती हँ-- 
“लल्ला के चाचा ! तुम भी कुछ, 
एसी ही जाकर पोल करो !” 
हे मजिस्ट्रेट महाराज ' '' 


घर में गेहूँ के लाले हैं, 
सन्दूकों पर भी ताले हें। 
हम बेकारी .के घाले हैं, - 
पर उंनके ठाठ निराले . हें। 


में परेशान हूं उनको ले, 
वे मस्त हुई हें मुझको पा, 
कल ही तो एक नई चिट्ठी, 
भाईजी. को भिजवाई हे । fe 

लिक्खा है--“भाई, जल्दी से, 
भाभी को लेकर आजाओ। 
प्यारे मुन्नू को भोळी - सी, 
सूरत मुझको दिखला जाओ। 


रुकना मत, तुम्हें क्सम मेरी, 
तेरे जीजा कर रहे याद” 
(हे गलत बात) कंसे लिख दूं, 
तुम मत आओ, घर रुक जाओ! 


मुक्ते को कपड़े, भाभी को 
साड़ी, भाई को कोट-पेंट; 
घी, तेल, नमक, शक्कर, सूजी, 
जल्दी लाओ, जल्दी लाओ ! 


यह भी लाओ, वह भी लाओ, 
कँसे लाऊ ? 'कण्ट्रोल' हुआ । 
फिर यहँ कब मुमकिन हे उनके 
आर्डर पर टालमटोल करो । 


हे मजिस्ट्रेट महाराज ' ` 


लुम पर भी बड़ी मुसीबत हैं, 
रह - रह 'कण्ट्रोल' खतम होता । 
मुझ पर भी बड़ी मुसीबत हे, 
रह-रह कर नया हुकुम होता। 


तुमको भी हुकुम-उढूली का, 
डर. है, साहब, सच कहता हूं । 

पत्नी पर कण्ट्रोल करो. 


में भी अपनी 'घर-गवरमिट' से 
परेशान ही रहता हूं। 


में तुमको खूब समझता हूं 
तुम भी कुछ मुझ पर गोर करो। 
' में ठीक-ठीक ही वात आपसे 
अज आज कर देता हुं-- 


पत्नी पर काबू पाते से, 
कण्ट्रोल सफल - होजाएगा । 
हम - तुम दोनों का काम, 
एकदम से हलका होजाएगा । 


'फिर देखें, हिटलर केसे बढ़ 
पाता हे किसी मोचे पर? 
जापान बेचारा कभी नहीं, 
"भारत में आने पाएगा .। 


'फिर द्रुतिया के सारे ऊधम, 
बिल्कुल समाप्त होजाएंगे; 
गांधी चाहें मर जायें, किन्तु, 
हमको 'सुराज' मिल जाएगा । 


में बात पते की कहता हूं, 

मत सर को डांवाडोल करो। 

हें मजिस्ट्रेट महाराज '' 
र न 

अब नया धर्म निर्माण करो ! 


(अप्रैल, १९४३) 


अब नया धर्म निर्माण करो ! 
दरवाजे से ही कुशल पूछ, वापस अपना मेहमान करो ! 
मित्रों से बात करो घुल-घुल, 
बेशक उनको घर आने दो। 
यदि भेंट कभी ले आते हैं, 
अच्छा है, उनको लाने दो। 
पर इस कण्ट्रोल-काल मे. एसी 
गलती कभी न कर देना, 
जो कह॒बेठो उनसे झट यों- 
आओ, प्रियवर, .जलपान करो ! पु 
अब नया धर्म ` ` ` 


झुंडी कथा-खिलाना पड़ता, 
मिथ्या यज्ञ--कहां हे आहुति ? 
श्राद्ध-कमं में जलांजली ही 
श्रेष्ठ बताती आई हैं श्रुति ! 
तीर्थ-प्यटन करने को अब 
रल कहो कहां मिळती हैं ? 

अब नया घर्मं निर्माण करो 
अरे, 'शेल्टर' की समाधि में 
स्वयं मिलेगी पड़ी धर्म-द्य॒ति ! 
नल पर यदि 'कण्ट्रोल' न होतो 
तुम संध्या बेशक कर डालो । 
भूखे रहकर करो प्रार्थना, 
अपना अगला जनम बनालो। 
ब्राह्मण - भोजन पुण्य-कार्य में 
आज सहायक हो न सकेगा, 
स्वर्ग-प्राप्ति के लिए व्रतों का 
ही सवंत्र विधान करो! 
अब नया धर्म * ` ` 


मरने वालों से कह दो तुम-- 
मरो नहीं, 'कण्ट्रोल' लगा हे । 
रुके रहो बच्चो प्रसूति में 
अभी नहीं 'कन्ट्रोल' हटा हे । 
बच्चों के शादी - विवाह मुल्तवी 
करो लुम युद्ध - काल तक, 
जो जल्दी करते हों उनसे 
कह दोरे, कण्ट्रोल लगा हे। 


हुक्म नहीं जो यह मानेगा 
वह 'डिफ़ेंस' में आजाएगा । 
. मरने - जीने से पहले ही 
, ठीक सज़ा वह पाजाएगा । 
प्रेमी-प्रमिक ! किसी ज्योतिषी से 

ही अपनी उम्र पूछकर, 
खर मनाकर ही अपना वह 
प्रेम-वांण सन्धान करो । 


अब नया धर्म ` * * 


इस भारत के. पुरुष - पुरातन 
कन्द - मूल खाकर रहत. थे। 
अपरिग्रही, अमित सन्तोषी, 
जो पड़ती थी सब सहते थे । 
तुम उनकी सन्तान ! पेट में 
कोठी है, या गुफा विधाता ! 
छै छटांक, हां छै छटांक से 
भी सन्तोष नहीं हो 'पाता ! 


दस छटांक कम एक सेर को 
कौन बताता है कम खाना? 
` बन्दर की सन्तान मनुज ने 
गेहं खाना कबसे जाना? 
अधिकारों के लिए झगड़ना 
हिन्दू कबसे सीख गये हें ? 
ज्वार, बाजरा, मक्का खाकर ही 
पा -सन्तात करो! 


अब नया धमं ` ` ` 


Digitized by Sarayu Foundation Trust, Delhi 
- २६ : - 


\ 


उन का पाकिस्तान ! 
( मई, १९४३ ) 


आज कलम की धार कुण्ठिता, 'इन्कपाट' भी खाली हे। 
कविता कैसे नई लिखूं ? जब रूठ गई. घरवाली हूँ ! 


ओ घरवाली ! खामखयाली, 
नाहक ही शमशीर निकाली, 
वह शंमशीर जो कि दुश्मन पर 
कभी नहीं जाती है खाली । 


अरे, सुनो तो, सच कहता हूँ. 
संगिनि, रूपसि, रस की प्याली ! 
मँ कब गया सिनेमा? तुमने | 
'रोनीं सूरत व्यर्थ बनाळी ! 

अजो सुनो 


और देर से घर आने का 
कारण भी सुन लो कल्याणी ! 
मिस्टर जिन्ना की सुनता था 
आज रेडियो पर से वाणी। 


उनकी वाणी--एंसी मीठी, 
ऐसी सुन्दर, ऐसी कोमल, 
जेसी कभी-कभी खुश होकर 
तुम मुझसे कहती हो रानी ! 


उनके तके अकाट्य, कि जेसे 
तुम कर देतीं मुझे निरुत्तर ! 
ज्ञानवान वह ठीक तुम्हारी तरह 
बुद्धि से पूर्ण, प्रखर स्वर ! 
. वह भी करते हैं प्रमाण के सहित 
सदा ही तीखी बातें, 
कौन पराजित नहीं हुआ है 
उनका भीषण भाषण सुनकर ? 


\ लम्बी नाक, छरहरी काया, 
सब कुछ मिल जाता प्रमाण हे । 
‘उनका पाकिस्तान, तुम्हारे 
पीहर बसने के समान हे ! 


“चलो हूटो, मत मुझे सताओ 
आए,. बड़े बनाने वाले ! 

“उन का पाकिरतात 


'तुम ही फजलुलं हक पूरे हो 
जिन्ना मुझे बंनाने वाले ! 


अच्छा, में जिन्ना. हुँँ.? क्‍या 
कर.लोगे ? लो अकडे बैठी हूँ ! 
मेरा पाकिस्तान मायका ! 
जाऊँ? अब मेंभी एंठी हूँ! 


ऐ राजाजी, क्यों फिर मेरे 
चरण चूमने को आए हो ? 
में न मानने वाली हूँ तुम 
चाहे. जितने घबराए हो । 


चलो हटो, बस, दूर रहो जी, 
हर दम जिगर जलाने वाले, 
रोज-रोज़ दे वचन शाम को 
देरी कर घर आने वाले ! 


में कहती हूं, आखिर तुमको 
घर से क्यों इतनी नफरत हूँ? 
मर क्यों जाते नहीं, निर्दयी, 
ठग, शैतान सिनेमा वाले ! ” 


हरे-हरे ! क्या कहा सिनेमा ? 
यह आंखों का रोग भयंकर ! 

गांधीजी ने नहीं बताया 
इसे गृहस्थों को श्रेयस्कर । 

अजी सुनो 


उतरी. हाय नसीम; कि 
कानन ने भी अब शादी कर डाली! 
चिटनिस 'ओवरएज', बहुत 
लम्बी है वह बनमाला. आली ! 


इन्हें देखने में जाऊंगा ? 
तुम्हें छोड़कर घर की रानी! 
तेरे एक-एक 'मोशन' पर 
ये सब भर जाएंगी पानी। 


में तो कभी नहीं जाऊंगा 
आगे से अब सुनो सिनीमा । 
में तो कभी नहीं आऊंगा 
और देर से धीमा - धीमा। 
ये जिन्ञा ऐसे ही हें, जिस 
जगह पड़ेंगे, यही करेगे, 
लाओ,. भूख लगी हे जल्दी 
खाना दे दो लल्ला की मा! 


| i र 

द ९ 
हटो, मुझे भरती होने दो! 


( जून, १९४३ ) 


अंब मुझको भरती होने दो! 
रोको मत, भरती होने दो ! 


जीवन में रस शेष रहा कया ? 
अब भी और विशेष रहा क्या? _ 


दो-दो बार. गया 
उनके मेके-- 
वापस लेने को मे; 
पर आना तो दूर 
सहज मुस्काकर 
आदर कर न सकीं, 
जी भर न .सकों 
मेरा अपनी मीठी- 
मीठी प्यारी बातों से, 
आहों से, आहत 
दिल को तर कर न सकों 
खुद जान-बूझ कर : 

अजी सुनो 


में कोशिश करता रहा-- 
कहीं मिल जायॅँ-- 
तो अपना सिर पटकू, 
कर पकडूं, चूमूं चरण 
और अपने :मन की 
सब व्यथा कहुँ 


“श्रीमती, सुनो,” कह दूं उनसे-- 
“में अब न मेस में खा सकता । 
रस से भीगी बरसातों को 


~ 


सूने में नहीं बिता सकता ।” 


पर, आना-सुनना दूर, रहीं 
बचती-सी हाय, निगाहों से। 
में असफल होकर फिरा, प्राय 
सम्भावित सभी उपायों से। 


अब रोती हें तो रोने दो! 
मुझको तो भरती होने दो! 

१० 
पति के मित्र ! 


( जून, १९४३ ) 


मुझको न गलत समझो नारी, 
में मित्र तुम्हारे पति का हूं ! 


सें सज्जन हूं, 


सन्तोषी हूं, 
अच्छे कुल का हूं, 
पढ़ा -. लिखा; 


हूं सुरुचि शील - सम्पन्न, 
स्वस्थ--तन से, मन से, . 
में मानवीय दुर्बलताओं को 
पास नहीं आने देता, 
जिससे शिव, ब्रह्मा, नारद, 
विश्वामित्रसरीर हार गए, 
लक्ष्मी, ` रानी, 
तुम सच समझो 
में कुछ ऐसी ही मति का हूं। 
में मित्र तुम्हारे पति का हूं! 

अजी सुनो 


कल रासपुटिन की आत्मकथा च 
जो मित्र मांगकर लाए थे, 
वह पुस्तक भद्दी, गन्दी हे, 
पड़ जाय न घर में हाथ किसीके, 
वापस लेने आया हूं; 


दृढ़ चरित्र का व्यक्ति, | 
इन बातों से बेहद नफरत, 
सहज सुशीले, सच कहता-- 
सीधी-सादी गति का हूं ! 
मित्र तुम्हारे पति का हूं ! 


4 


He Hs YJ ८-५ Hs 


में नहीं झांकता ऊपर को 
मन में रख कोई भिन्न अर्थ, 
और ऐसा भी हुँ नहीं-- 
कि आंखें मरे वश में न हों, 
कि जिसने मन वश में कर रखा- 
कि जेसे भारत की नारी 
रहती पति के वश में । 


माना तुम सुन्दर हो सचमुच 
शायद तुममें आकर्षण हैं, 
पर यह सब ही पर्याप्त नहीं, 
मेरे मन को छल सकने में; 
में दृढ़ 'पत्नीब्रत' का पालक, 
बालकपन ही से शिष्य रहा-- $ 
में एक कनफटे यति का हूं! ५ 
में मित्र तुम्हारे पति का हूं! हि 

पति के मित्र. 
में आर्यसमाजी नहीं, बहनजी, 
मुझे सुधारक मत समझो, 
अब तक लखनऊ न गया, 
रहा यूंही पढ़ने का शौक, 
पढ़ा फ्रायड, पलटा है मार्क्स, 
अनातोले, मोपासा रुचे, 
धन्य हें मेघदूत के छन्द, 
मुझे विद्यापति बहुत पसन्द, 
बिहारी, दूलह, देव, रहीम, 
आदि को रचनाएं तुम पढ़ो 
सरस कितनी हे उनकी उक्ति ! 
भाव कितने हैं उनके रम्य ! 
और इस युग के . श्री जेनेनद्र, 
“सुनीता' उनकी कृति उदार, 
इसे पढ़ना अवश्य सुकुमारि 
यही अनुनय हे . बारम्बार, 
तभी .तो समझोगी तुम देवि, 
बात का ममे, देह का धस ! 
खेर, मुझको इससे क्या इष्ट 
अरे, में गृही, निस्पृही, - साधु 
विरोधी रति का, रती विरति का हूं ! 


में मित्र तुम्हारे पति का हूं ! 

११ 
में अवसरवादी नेता ह! 
. (जून, १९४३) ` 
में अवसरवादी नेता हूं ! 
विधना से यही चाहता हूं, 
मालिक से यही मांगता हूं, 
में सारी रात जागता हूं, 
और दिन-भर यही सोचता हूं-- 
सरकार सुप्य पर अंडी रहें, 
कांग्रेस जेल में पड़ी रहे, 
जिन्ना को लेकर 'लीग' सदा ही 
दूर अकेली खड़ी रहे । 
बस, यही वक्‍त हे जनता में 
अपना विश्‍वास जमाने का। 

में अवसरवादी नेता हूं 


बस, यही वक्त हे गई लीडरी को 
फिर वापस लाने का। 
बस, यही वक्‍त हे. बार-बार 
रह-रहकर दिल्ली जाने का । 
बस, यही वक्त हे जी हुजूर कह 
कौंसिल में घुस जाने का । 
में यही सोच, अनुकूल वायु पा, 
अपनी नौका खेता हूं । 

` में अवसरवादी नेता हूं !. 


जिस समय कांग्रेस रंग पर थी, 
में खहर शुद्ध. पहनता था । 
उसकी जिस समय वजारत थी, 
में भाषण देता फिरता था । 
में भी 'हंरिजन' का ग्राहक था, 
नित अनुशासन पर चलता था। 
मेरे घर में यरवदा - चक्र पर 
बढ़िया सूत निकलता था । 


जब हुआ व्यक्तिगत आन्दोलन, 
मेने खुद को बीमार किया । 
मित्रों से आंख बचाकर के 
घर में छुपना स्वीकार किया । 
यह एक समय की नहीं बात 
इक्किस, इकतिस, इकतालिस में, 
जब-जब जैसा मौका आयां 
वेसां ही रुख अस्त्यार किया । 

अजी सुनो... 


खतरे.. के समय कांग्रेस को 
में नमस्कार - कर देता हूं ।. 
में: अवसरवादी नेता हूं! 


में 'महासभा' की. गति-विधि को 
भी देख रहा हूं ठीक तरह। 
में.'निदेल-दळ' के सम्मेलन में 
भी जाता हूं जगह - जगह । 
में ढूंढ रहा हूं. गुण - अवगुण 
संब पाक्स्तान-योजना के, 
देखो टेबिल पर पड़ी हुई हे 
अखण्ड भारत' पुस्तक यह ! 


में देख रहा हूं युद्ध अभी 
कितना .लम्बा जा सकता हुँ ? 
में सोच रहा -हूं समय अभी 
कितना पलटा खा सकता हुँ? 
में समझ रहा हूं कौन कहां पर 
त्याग-पत्र दे डालेगा, 
फिर किस तिकड़म से उस पद पर 
मेरा नम्बर आ सकता हे? 
बस इसीलिए ही बड़े लाट से 
कभी-कभी मिल लेता हूं । 
में अवसरवादी नेता हूँ ! 


चाहे . कोइ आगे आये 
हो लीग, सभा या निर्दैल-दल। 

तुम मुझको आगे पाओगे 
पहली कतार में खड़ा अटल। 
में तुम्हें बताए देता हं 
सत्ता मेरे कर में होगी, 
में अमित पराक्रम, क्षिप्रबुद्धि, 
मुझमें साहस, मुझमें हे. छल॑। 
तुम कहते हो कांग्रेस कभी 
जेल से छूटकर आजाए। 


में अवसरवादी नेता हूं 


सरकारं उसे शासन सोप, 


सारा गुड़-गोबर होजाए। 
में फिर भी नहीं रुकूंगा, 
मॅन राह सोच ली हे सीधी, 
देखूं ऐसा हे कौन, मुझे 
जो वामपक्ष का बतलाए ? 
चाहे पहनूं मिल के कपड़े, 
टोपी खह्दर की देता हूं । 


में अवसरवादी नेता हूं । 

१२ 
हिन्दो का अध्यापक ! 
(जुलाई, १९४३) 


में हिन्दी का अध्यापक हूं ! 


मेरी भी लम्बी चुटिया हे 

हे बन्द गले का कोट, 

गोल टोपी, 

लम्बा सिर, पूरा तन, 

में खम्बा-सदृश 

चलायमान युग में हूं खड़ा हुआ अविचल 
अपने कालिज क घरे म 

* 'पंडितजी' कहकर व्यापक हूं ! 

में हिन्दी का अध्यापक हूं ! 


कुछ पत्नी से, कुछ बच्चों से, 

कुछ ट्यूशन, कुछ यजमानी से, 
मुझको कब फुरसत मिलती हे-- 
दुनिया के नये समाचारों को, 
अखबारों को, 

सुन लेने की, 


~ 
पढ़ पाने की । 

हिन्दी फा अध्यापक 


फिर इस जग की नूतन चीजें, 
नूतन ख़बरें, 

नई व्यवस्था-- 

हें अस्पृश्य, 

अदृश्य, 

मोहमय, 

सब छलना हे, _ 

सब जडता हैं ! 

चोखा हुँ, | 

सब प्रवंचना हे ! 

इनसे जितना संभव होवे, 
दूर-दूर रहना श्रेयस्कर ! 
इसी नीति से जगतीतर को . 
रीति-नीति का. मापक हूं ! 
में हिन्दी का अध्यापक हूं ! 


सूर, कबीरा, 

तुलसी, मीरा, 

केशव की कविताओं का 

मिनटों में अर्थ बता सकता हूं, ' 
अळंकार के भेदःप्रभेदों का 
आशय समझा सकता हूं, 

इससे भी आगे बढ़कर 

में शब्द-शक्ति पर 

और व्यंग्य पर 


चुप न रहूंगा 

अंजी सुनो. ` 


जगह-जगह पर 
अपनी टांग अड़ा सकता हूं । 


पर 
लड़के कम्बख्त, 
पूछते मुझसे पंत, निराला, बच्चन ! 


अळंकार की जगह पुछते-- 
मुझसे रचना-शैली, मीटर ! 
ध्वनि-रसवाद विहाय, पूछते 
छायावाद प्रगति में अन्तर ! 


हाय, पूछते-- 

जयशंकर की कविताओं के अर्थ निराले ! 
कहो, क्यों नहीं मर जाते हें 

इन्हें 'कोर्स' में रखने वाले ? 


कभी पूछते 
पंडितजी, कवि क मन में पीड़ा क्यों होती ? 


में कहता-- 

गुमराह होगए हें 

ये सब कवि हिन्दी वाले ! 

घर के गीत, » | 
प्रकाशक अपने, 

जो लिख मारा, छपा लिया सब, 

अन्धे पाठक झूम-झूमकर 


(3 ha ~ 
व्यर्थं हुए जाते मतवाल ! 
Digitized by Sarayu Foundation Trust, Delhi 


४२ : 


हिन्दी का अध्यापक 


लड़के हंस पड़ते उत्तर सुन, / 

चन्द लड़कियां मुस्का देतीं, 

में भी हंस पड़ता 

अपने उत्तर की गुरुता का खयाल कर, ' 
इसीलिए सभझे बेठा 

खुद को विद्वान्‌ विलाशक हूं ! 

में हिन्दी का अध्यापक हूं ! 

१३ 
यह झंगड़ा मुझे पसन्द नहीं ! 
( जुलाई, १९४३ ) 


जो प्रातःकाळ उठूं जल्दी 
दीए जलते घर आजाऊं । 
फिर ठीक तुम्हारी रुचि का भोजन, 
नियत “समय पर खाजाऊ । 
में आज मिला किससे, कब, क्यों, 
` यह तुम्हें शाम को बतलाऊं । 
राजी से या नाराजी से 
इकला न सिनेमा जा पाऊं। 


में कभी तुम्हारी किसी सहेली 
से भी हँसूं, न बोल सकूं । 
धोखे से भी सन्दूक तुम्हारा 


गी च. न 
कभी नहीं में खोल सक्‌। 

यह झगड़ा मुझे पसन्द नहीं 
तुमे मेरी डाक स्वयं लेकर 
पहले ही पढ़ने लग जाओ। 
मिलने ` वाले मित्रों को भी 


~ ~ 


दरवाजे से ही टरकाओ। 
मेरे पढ़ने. के कमरे का 
` तुम करतीं ठीक प्रबन्ध नहीं । 
. यह झगड़ा मुझे पसन्द नहीं! 


जी, मेरी दाढ़ी बढ़ी हुई हे, 
बढ़ने दो तुम काम करो । 
जी, फटा कोट ? फट जाने दो, 
जाकर के तुम आराम करो। 
टूटे जूते ? सिल जाएंगे, श्री मती, 
आप चिन्ता न करें । 
मेले कपड़े - ?. . धुल. जाएंगे, 
किस्सा भी आप तमाम करें । 
में नहीं टहलने रात रहे 
इतनी जल्दी जा सकता हूं। 
बस, माफ करो अब च्यवनप्राश 
में और नहीं खा. सकता हूं। 
: दिन सें कब अवसर मिलता हे 
जी, मुझे रात में पढ़ने दो । 
तुम भी सोओ, जल्दी उठना, 
मत व्यर्थ बात को बढ़ने दो । 

हे-हें ! ठहरो, क्या करती हो, 

करना चिराग को मन्द नहीं । 

यह झगड़। मुझे पसन्द नहीं ! 

अजी सुनो , 


“शीला के घर पेकिट भेजा?” 
जी, कल ज़रूर भिजवाऊंगा. । 
“'इ्यारिग के दाम पूछ आए?” 
जी, कल ज़रूर पुछवाऊंगा । 


“चाचाजी को चिट्ठी लिख दी?” 
जी, लिख छोड़ी, कल डालूंगा । 
मेके से चली पासल को भी 
कल जरूर -मंगवालूंगा। 


“कया दरजी अभी नहीं आया ? ” 
में कल उसको बुलवाऊंगा । 
चप्पल के भी दो-चार सेट 
कल दिखलाने को लाऊंगा । 


क्या धोबी ? वह भौ भाग गया ! 
यह अभी सभी होने को था, 
अच्छा बाबा, पीछा छोड़ो, 


' कल उसे खोजने जाऊंगा। 


में सब कुछ करूं, मगर फिर भी 
तुम बन्द करोगी द्वन्द्व नहीं । 
यह झगडा मुझे पसन्द नहीं ! 

शश. 
तुलसी, मेरा उपकार करो ! 
( अगस्त, १९४३ ) 


कविवर तुलसी, 

बस, एक बार की डाट 
काम कर गई तुम्हारे जीवन में । 
लुम निकले घर से राम-नाम की 
रट लेकर अपने मन में। 
लिख दिये सेकड़ों ही पन्ने, 
छप जाते, प्रेस अगर होते, 
“रायल्टी' से ही ऐश किया 
करते बेठे बूढ़ेपन में। 
हें कवि-कुल-गुरु, १थ-निर्देशक, 
में घड़ी-घड़ी, प्रतिप, प्रतिक्षण 
चलकर तेरे ही चरणों पर 
यह बाजी हारा जाता हूं। 
में रोज-रोज़ अपनी “उनसे 
रह-रह्‌ दुत्कारा जाता हूं । 
में जितना ही गम खाता हूं, 
उतना फटकारा जाता हूं। 


में रोज़ रात को तय करता-- 
कल सुबह छोड़ दूंगा यह घर । 

अजी सुनो 


इस सभय न मिल सकते तांगे, 
इस समय न मिल सकता नौकर । 
धोबी से कपड़े कब आए? 
कब तार दिया हे मित्रों पर ! 
गाड़ी का टाइम ज्ञात नहीं 
यह मुरिकिल हे सबसे ऊपर । 


सुनती हो, कल में जाऊंगा, 
जिस तरह गये थे कभी बुद्ध । 
में वापस कभी न आऊंगा 
लिनलिथगो-सा असहाय क्रुद्ध । 
ऐ गोपा, सोती रहो, आज 
यह नया तथागत जाएगा। 
आंखें खोलो, दशंन करलो, 
फिर पंछी हाथ न आएगा । 


तुम जो आजादी चाह रहीं 
में कभी नहीं सह सकता हूं । 
में तो इस घर में अब केवल 
वेवल बनकर रह सकता हूं । 
“अच्छा वेवल, अब देर हुई, 
सोओ, पड़ौस जग जाएगा ।. 
कल 'लेट' अगर आफिस पहुंचे 
तो बुद्ध शुद्ध . होजाएगा । 


वह -और' दूसरे होते हैं, ` 
जिनके कि बात लग जाती हे । 

तुलसी मेरा उपकार करो 


करने वालों में कहने की 
शेखी कम देखी जाती है ।” 
>< x 94 
तुलसी, मेरा उपकार करो, 
इस घर से अब उद्धार करो । 
मेरे इस दुर्बल मानस को 
हरि भजने पर लाचार करो ! 


Digitized by Sarayu Foundation Trust, Delhi 
ELAS 6 


जन्माष्टमी के दिन ! 


( अगस्त, १९४३ ) 
प्यारे मुन्नू, अपनी मा से 
कहना--बाबूजी आए हें । 
कुछ उनके होश उड़े-से हे, 
कुछ लगते वे घबराए हे ! 
कुछ उनका दिल बेठा जाता, 
कुछ उनको चवकर आते हूँ 
कुछ देख रहे वे इधर-उघर 
ओठों पर जीभ फिराते हैं ! 


तुम चलो, बुलाया हे जल्दी, 
००४बति रुना ० नुवसूती, र्हा 
७० ५ 


जन्माष्टमी के दिन 


वे कहते हें कुछ बात, मगर 
मुंह-की-मुंह में रह जाती ह । 
प्यारे भय्या, सब ऐसे ही 
जाकर के हाल सुना देना । 
तुम समझदार के लड़के हो 
मन से भी चार बना देना । 


“बस, बहुत हुआ, सुन लिया सभी 
मुझको बहकाने जाते हो ! 
कुछ आगे - पीछे का .न होश, 
बच्चे को झूंठ सिखाते हो! 
में कहती हूं तुम एक रोज़ भी 
भूख नहीं सह सकते हो ? 
इस झूंठ बोलने की आदत से 
बाज़ नहीं रह सकते हो? 
सब धर्म घोलकर पी डाला, 
सव कर्म गृहस्थों के छोड़ । 
इस घर के पथ में रोज-रोज 
क्यों आप बिछाते हें रोड ?” 


क्या कहतीं--मे कि विधर्मी हुं? 
देखो सम्हालकर बात करो ! 

बच्चे को झूंठ सिखोता हूं, 
यह कहकर मत उत्पात करो । 
में सनातनी हूं, रोज नहाता, 


घिसकर तिलक लगाता हूं । 

अजी ` सुनो 


वेदों की करता. बात और 
गीता के अर्थ बताता हूं । 


तुम सुनना मेरा आज 'लेक्चर' 
लालाजी के मन्दिर में, 
में कृष्णचन्द्र के जीवन को 
वया खोल-खोल सभझाता हूं ! 
में सत्य - अहिंसा का पालक 
बच्चों को झूंठः सिखाऊंगा ! 
लुम भी केसी बातें करतीं, 
में तुमको ही बहंकाऊंगा ! 


पर में व्या करूं, बात'यह हे 
तबियत मेरी घबराती हे ! 
यह पाक - पंजीरी की खुशबू 
आंतों में कुलल मचाती हे ! 


यह धर्म-कर्म और नियम-व्यवस्था 


सभी पेट की खातिर हे । 


यह ही खाली रह गया 


कहो, संसार कहां फिर स्थिर हैं ? 


फिर आज दिवस है आनंद का . 
में मन को बलेश नहीं दूंगा । 
कुछ थोड़ा-सा ही ले आओ 
में और विशेष . नहीं लूंगा । 
ग्रह उनका ही हैं जन्म-दिवस 
जो खाते और मचळते थे । 

जन्माष्टमी के दिन 


गोरस की चाट पड़ी ऐसी 
चोरी के लिए निकलते थे। 


भगवान कृष्ण ब्रत नहीं चाहते 
दावे से कह सकता हूं। 
फिर' उनकी मर्जी के खिलाफ़ 
भूखा कंसा रह सकता हूं ? 


ogg, 
र 


Digitized by Sarayu foundation Trust, Delhi 


१६ 
ले नाच जस्हूरे ` ` ` ` ` ` ! 
(सितम्बर, १९४३) 


तू दिल्ली में बस जा, बस जा, 
सरकार यहां पर बसती हे । 
हर चीज़ यहां पर सस्ती हे, 
ये दिल वालों की बस्ती है। 
चांदनी चोक, वारहखम्बा, 
बिरला-मन्दिर के आस-पास, 
तू रोज घूमने जाया कर 
तबियत भी यहां बहुलती हे । 
जो रोज़ घूमने जाएगा, 
तो नई रोशनी पाएगा 
दो-चार दिनों के चक्कर में 
कविता लिखना आजाएगा । 
क्या, मिलते नहीं मकान? 
अरे, लेकर मकान, क्या करना हैं! 
लू दित में धन्धा देख, रात 
गुरुद्रारे में सोजा एकदम ! 
ले नाच जम्हूरे छम-छम-छम ! 

छम-छम-छम-छम ! 

१७ 
कहना-सुनना बेकार गया ! 


(सितम्बर, १९४३) 


में कितनी बार कह चुका हुं-- 
जब कोई पास में बेठा हो, 
तो अपनी वानर-सेना को 
अपने वश में कर लिया करो । 
खाना न सही, शबंत न सही, 
दो-चार] बार के कहने पर, 
में नहीं मांगता पान, अरे, 
पानी तो भिजवा दिया करो ! 


पर मलिन वेश, कोधित स्वर में, 
तुम बड़-बड़ करतीं-सी अक्सर, 
मेरे कमरे के.ह आस-पास 
आकर लहराया करती हो ! 
फिर आंख बचाकर, आंखों मे 
मुझको धमकाया करती हो। 
किस तरह लोग उठकर जाएं । 
तुम यही मनाया करती. हो । 


se र > 
Digitized by Sarayu Fouhdation Trust, Delhi 


अजी सुनो 


इन छोटी-छोटी बातों को पु 
समझाया बारम्बार गया ! 
कहना-सुनना बेकार गया ! 


घर से बाहर जाना हो तो 
रह-रह कर ठाठ बदलती हो ! 
तुम अब भी अपने को आखिर 
शोड़षी मानकर चलती हो ? 
हमको इसमें एतराज़ नहीं, 
माना अब भी तुम सुन्दर हो । 
जग चाहें जो कुछ कहे 
मगर मुझको तुम सबसे ऊपर हो! 


पर बाहर जाते समय सिफ 
क्यों रूप निखारा जाता हू? 
साड़ी-जम्पर का मेल तभी 
क्यों सिर्फ विचारा जाता हैं ? 
(अरे) हम भी सौन्दर्य-पारखी हे, 
टुक ध्यान इधर भी दिया करो ! 
कुछ और नहीं तो ठीक तरह. ० 
पल्ला सिर पर ले लिया करो ! 


खुद तुमको तो इन बातों का 
बाकी रह नहीं विचार गया ! 
कहना-सुनना बेकार गया ! 


अपनी शादी को हुए, कम नहीं 
बारह वषे व्यतीत हुए । 

कहना-छुनना बेकार गया 


में तबसे, सिफ़ तुम्हारा हूं, 
विश्वास बात का किया करो । 
कुछ इधर-उधर की बातों पर 
जो अक्सर झूंठी होती हें 
दुश्मन जिनको फंलाते हें 
मत ध्यान जरा भी दिया करो। 


छि 


में पत्नीब्रत का पालक हूं, 

में गीता का अभ्यासी हूं, 
में स्वस्थ चित्त का व्यक्ति, मुझे 
साधारण कंर मत लिया करो । 
में सिफ़ तुम्हारे, शेष जगत के 
नारि-वर्ग को क्या जानूं ? 
बस, मुझको साधू समझ, सदा 
अपने गुस्से को पिया करो । 


परं तुम तो गलत समझती हो, 
समझा-समझाकर हार गया ! 
कहूना-सुनना वेकार गया ! 

१८ : I 


ध्व 


~ 


मुझे जुकाम हुआ हे! 


> 


(अक्तूबर, १९४३) 


संगिनि, मुझे जुकाम हुआ हैं ! 
कहता था कि रायता मुझको 
रुचता नहीं, ठंड करता हैं, 
पर, तुम मानी नहीं, दही में 
पानी घोल पिला ही डाला; 


अब लो, यह छी! आं छो, आं छौं 
सब कुछ हाय हराम हुआ है! 
संगिनि, मुझे जुकाम हुआ हे ! 


सर में मेरे धम-धम, बम के 
गोले मानो बरस रहे हें! 
हाथ - पेर में हंड़कन 
मानो टेक कुदकत हैं नस-नस पर; 


आज नाक में ब्रिटिश फ़ोज का 
सचमुच सदर मुकाम हुआ ह! 
संगिनि, मुझे जुकाम हुआ हे ! 

मुझे जुकाम हुआ हे 


नांक का मतलब तोप, तोप का 
मतलब छौंके गरज रही हें 
छींक का मतलब नहीं, नहीं का 
मतलब युद्ध चलेगा लम्बा; 


अरे, चाशनी शीघ्र बनादो 
अभी नहीं आराम हुआ है! 
संगिनि, मुझे जुकाम हुआ हे ! 

सुकुमार गधे ! 
( अक्तूबर, १९४३ ) 


मेरे प्यारे, सुकुमार गधे ! 


जग पड़ा दुपहरी में सुनकर 
में तेरी मधुर पुकार गधे! 
मेरे प्यारे सुकुमार गधे ! 


तन-मन गूंजा, गूंजा मकान, 
कमरे की गंजी दीवारें, 
लो तामा-लहरियां उठी मेज 
पर रखे चाय के प्याले में ! 
कितनी मीठी, कितनी मादक, 
स्वर, ताल, तान पर सधी हुई, 
आती है ध्वनि, जब गाते हो, 
मुख ऊंचा कर, आहें भर कर, 
तो हिल जाते छायावादी 
कवि की वीणा के तार, गधे! 


मेरे प्यारे 

तुम दूध, चांदनी, सुधा-स्नात, 
बिलकुल कपास के गाले-से, 
हैं बाल बड़े स्पर्श सुखद 
आंखों की उपमा किससे दूँ ? 
बे कजरारे, आयत लोचन, 
दिल में गढ-गढकर रह जाते, 
कुछ रस की, बेबस की बातें, 
जाने-अनजाने कह जाते, 

पानीदार, कमानौ-ें, 
“वेत-स्याम-रतनार', गधे ! 


Aj» 


AS: 


मेरे प्यारे ` ` `` 
हैं कान. कमल-सम्पुट से थिर, 
. नीलम से विजड़ित चारों खुर, 
मुख . कुन्द-इन्दु-सा विमल, 
कि नथुने भंवर-सदुश गंभीर, तरल, 
लुम दूध नहाए-से सुन्दर, 
प्रति अंग-अंग से तारक-दल 
ही झांक रहे हों निकल-निकल, 
हे फेनोज्ज्वल, हे स्वेत-कमल, 
हे शुभ्र. अमल, हिम-से- उज्ज्वल, 
तेरी अनुपम सुन्दरता का 
- में सहस कलम लेकर के भी 
गुण-गान नहीं कर सकता हूं, 
फिर तेरे रूप-सरोवर की 
में कैसे पाऊं पार गधे ! 


[ee >>. 0 रट 
मेरे प्यार | ! 

अजी सुनो 


तुम अपने रूप शील, गुण से 
अनजान बने रहते हो क्यों? 
हे लात फेंकने में सकुशल ! 
पगहा-बंधन सहते हो क्यों ? 
ए साधु, स्वयं को पहचानो, 
युग जाग गया, तुम भी जागो। 
मन की कायरतां को त्यागो, 
रे, जागो, रे, जागो, जागो ! 
इस भारत के धोबी-कुम्हार 
भी शासक पूंजीवादी हे । 
तुम क्रांति करो, लादी पटको, 
बर्तन फोड़ो, घर- से भागो ! 
हे प्रगतिशील युग के प्राणी, 
तुम रचो नया संसार, गधे ! 


मेरे प्यारे ' 

२ ० 
आया ताजा अखबार प्रिये ! 


( नवम्बर, १९४३ ) 


आया ताज़ा अखबार प्रिये ! 


लो पढ़ो, हरेक मोर्चे पर अब जीत रही सरकार, प्रिये ! 


हर रोज हमारे वायुयान 
टन-के-टन बम बरसाते हें। 
हर रोज हजारों ही दुश्मन 
मारे या पकड़े जाते हें। 
हर रोज युद्ध के बाद, विश्‍व 
की ठीक व्यवस्था कया होगी, 
सुलझाने को ये प्रश्‍न 
नये प्रस्ताव सामने आते हें। 


अब सोच-सभझकर 'मित्र लोग' 
आगे को कदम बढ़ाते हैं । 
अब सोच-सभझकर के ही सब 
बक्तव्य प्रेस में जाते हैं । 
कुछ सोच-समझकर के ही तो 


मिस्टर चंचल अब बार-बार, 

अजौ सुनो 


बस, बात-बात में अमरीका 
जाने का कष्ट उठाते हें ! 


तुम भी तो कुछ सोचो-समझो, 
जब सोच रहा संसार प्रिये ! 
आया ताज़ा अखबार, प्रिये ! 


>> 


“ये झोला लो, जाओ बजार 
सब्जी ताजी लेते आना । 
आलू छै आने सेर, कहीं 
ज्यादा पेसे मत दे आना । 
में अभी बताए देती हूं 


नौ वजे, कहीं फिर देर न हो, ' 


तुम इधर-उधर की बातों में 
बैठे न कहीं पर रह जाना ।' 


ए, शाक' बना लेना' पीछे, 
अंखबार पढ़ो पहले रानी ! 
लो देखो, मरने वाली हे 
हिटलर-मुसोलिनी की नानी ! 
अब बरंमा छिनने वाला हे 
यह सोच-सोचकर के ही बस, 
तोजो के दिल में धड़कन हें, 
आंखों में भर आता पानी ! 


में कहता हूं इस ब्रिटिश-शक्ति 
का किसने पाया पार प्रिये ! 


9२७१०५ ख्या महामसि विते ! 

आया ताजा अखबार प्रिये 


“अखवार तुम्हारे झूंठ हैं, 
लुम झूंठों के सरताज खरे । 
कल ही तो सब चिल्लाते थे 
हम हाय मरे, हम हाय घिरे ! 
जो वापस कदम हटाने को भी 
विजय बताते आये हैं 
एसे लोगों की बातों का 
विशवास बताओ कौन करे ?” 


ओ, भागवान्‌ ! ला झोला दे, 
चुप रह जो कोई सुन लेगा । 
तरा तो क्या होना-जाना, 
मुझको 'डिफेन्स' में ले लेगा । 
तू युद्ध-तीति को क्या जाने, 
कैसी से हाय पड़ा पाला ! 
ला, छे आने के सेर, मुझे 
आलू वह कुंजड़ा क्या देगा ! 


से 
छे 


तुझसे तो इन सब बातों का. 
कहना-सुनना बेकार, प्रिये ! 
आया ताजा अखबार, प्रिये ! 

२१ 
दिल्ली का तोहफ़ा 
(दिसम्बर, १९४३) 

चार चीजस्त तुहकये दिल्ली-- 
खांसी, जुकाम, बुखार, ताप-तिल्ली । 

इन चारों को, हम दोनों ने 
आधा मिल-मिलकर बांट लिया । 
खांसी-जुकाम खुद लेकर के 
तिल्ली-बुखार दे 'उन्हे दिया । 
टीं-टीं करता रहता हूं, 
हाय-हूय चिल्लाती हें ! 
अपना गला खखार रहा, 
अपना पेट दबाती हैं ! 
कहता हूं--दिल्ली छोड़ो, 
वे कहती हें-“ये ठीक नहीं । 
दिल्‍ली में धन्धा अच्छा हैं, 
कुछ रोज बसो तुम अभी यहीं। 


Hs A) Hs / Hs 

|, में समझाता उनको--रानी, . 
तन्द्रस्ती बड़ी नियामत हे । 

| वे झल्लातीं--“आरही अभी 

में कहता हृं--मुझ पर न सही, 
तुम पर तो आफत भारी हे । 
वे कहती हें--“चाटो न मगज, 
मुझको चढ़ रही तिजारी हे ।” 


लो चढ़ी तिजारी-“'हे-हे-हूं-हू ! 
ठंड लगी विस्तर लाओ! 
दो डाल रजाई ऊपर से 
मोटा-सा कम्बल ले आओ। 


ये खिड़की करदो बन्द, 
हवा इसमें से ठंडी आती हे ! 
सर में होता है ददं और 
तबियत बेहद घबराती हैं ! ” 


में कहता था खाओ कुनेन, 
पर तुम मेरी कब सुनती हो ? 
उलटी-ही-उलटी चलती हो, 
अपनी-ही-अपनी धुनती हो । 


में कहता था--निरहार रहो, 
तुम आंख बचाकर खाती थीं । 
में कहता था--मच्छर मारो, 
तुम हिसाःहिसा गाती थीं। 


अब उछल-उछलकर खटिया में 
तुम.शय्या-नृत्य करो रानी ! 
में नहीं पास में बेटूंगा , 

ही पिलाऊंगा पानी। 

दिल्‍ली का तोहफ़ा 


arayu Foundation Trust, Delhi 


TE 2 2 ओर 


अजी सुनो 


“कड़वी कुनैन थू-थू-थू-थू ' 
मै कभी नहीं खा सकती हूं ' 
प्यारी दिल्ली को छोड़ नहीं 
हरगिज बाहर जा सकती हूं। 


तुम नहीं पास में वेठोगे ? 
तुम नहीं पिलाओगे पानी ? 
अच्छा, तो देखी जाएगी, 
ऐसी भी क्‍या है हैरानी! 


अब में देखूंगी कोन सुबह का 
खाना जल्द बनाएगा? 
अब में देखूंगी कौन तुम्हें 
धो-धो कपड़े पहनाएगा ? 


अब में देखूंगी कोन तुम्हारे 
बच्चों को समझाएगा ? 
अब मैं देखूंगी कौन तुम्हारे 
घर का खर्च चलाएगा? 


जाओ, तुमको होरही ' देर 
मैं भी यह ठीक मानती हूं। 
तुम जो कुछ करने जाते हो 
में अच्छी तरह जानती हूं! 


कल शकुन्तला की बड़ी बहन 
मुझको बतळाने आई थी । 
तुम उधर झांकते आते हो, 

दिल्‍ली का तोहफ़ा 


जब घर-पडोस को यह हालत, 
तो बाहर क्या करते होगे ? 
में जान गई हुं .तुम आगे 
तकलीफ मुझे भारी दोगे।” 
रे दिल, अब तो खाँसो-खाँसो, है 
खाँसी में छुपी भलाई हे । 
ए पेर, चलो लपको बाहर 
जड़ी उनको चढ़ आई हैं! 

२२ 
सेरे साजन ! 
(जनवरी, १९४४) 


मेरे साजन, मेरे साजन ! 
(विलायती ) 

वे आठ बजे पर उठते हैं, 

उठते ही चाय मंगाते हें। 

फिर लेकर के अखबार 

'लैट्न' में सीधे घुस जाते हैं । 


वापस घंटे में आते हैं, 
आते ही 'शेव' बनाते हें । 
फिर लिये तौलिया कन्धे पर 
हर रोज़ गुसल को जाते हैं। 


होगया गुसल का द्वार बन्द, 
में सुनती हूं कुछ मन्द-मन्द, 
वे , नये सिनेमा के गीतों को 
लहजे से दुहराते हें। 


आते ताज़ा-ताजा होकर 
फिर सर में कंघा देतेहें। 

शीशे ? में देख हंसा करते, 
ओठों में मुस्का लेते हें 
वे पेण्ट पहनकर खड़े हुए, 
में उनको कोट पिन्हाती - हूं। 
मोजे -जूते पहनाकर में 
फीतों में गांठ लगाती हूं । 


टाई अपनी बांध रहें, 
'नाट'-गांठ सुलझाती हूं... 
मुंह पर हाथ मसलते हें, 
शीशा उन्हे दिखाती हूं। 


Hs 2५ 4» -१/ 


में आगे - पीछे दौड़ - दौड़ 
कपड़ों की 'क्रीज' सम्हाल रही। 
टेबुल पर 'ब्रेकफास्ट' रखती, 
कुर्सी पर उन्हें बिठाल रही । 


ना-ना करते जाते हैं 
जबरन उन्हें खिलाती हूं। 
जव - जब मुझे देखते हें, 
तब - तब ही मुस्काती हूं । 


A’ 29५ +’ 9०५ 


मेरे साजन, मेरे साजन ! 


> > > 
(दसी) 
सोने का उनका समय नहीं, 
उठने का उनका पता नहीं। 

मेरे साजन 


| 
| 


अजी सुनो 


पे. उन्हें जगाकर, गाली 
खाने की करती हूं खता नहीं। 


वे असभय - कूसमय उठते हैं 
ठते ही कलम उठाते हें। 
कहती हूं--'बिस्तर छोड़ो 
“ज़रा रको? फरमाते हैं। 


| 


A) Hs 


जब घड़ी वजाती साढ़े नौ 
तब कहीं पखाने जाते. हें । 
वापस मिनटों में आते हें। 
नहाते हें, कभी न नहाते हैं। 


जैसे ही वे वापस आये 
भोजन उन्हें परोस रही। 
जल्दी - जल्दी खा चलत, 
अपना हृदय मसोस रही । 


Hs A/ Hs dl, 


वे कोट पहनते जाते हें 
में उनकी छड़ी टटोल रही। 
उनका रूमाल खोगया कहीं, 
में गठरी- पुरी खोल रही। 


वे दफ्तर जाने को होते 
में अपना सबक सुनाती हूं 
यह नहीं, वह नहीं, यह. लाना, 


वह लाना, याद दिलाती हूं। 

मेरे साजन 


a 


कोट छुड़ाकर भाग चले, 
में पीछे-पीछे जाती हूं। 
दरवाजे तक आये न हाथ 
तो तेजी से चिल्लाती हूं-- 


“मंगल हे आज शीघ आना 
में महावीरजी जाऊंगी । 
मुन्ता को आया था बुखार 
उसका परसाद चढ़ाऊंगी ।” 


मेरे साजन, मेरे साजन ! 

२३ 
कुछ नहीं समझ में आता हे ! 


(फरवरी, १९४४) 


कुछ नहीं समझ में आता हे । 
जी, उनको क्या है मर्ज, नहीं कोई भी ठीक बताता हें। 


कुछ नहीं ' * 


में वेद्य-डाक्टरों को लाया, 
कहते हें--कोई इलाज नहीं । 
हंसते हें, मुझे बनाते हें, 
आती है उनको लाज नहीं । 
अम्मा से कहता, कहती हें 
“ऐसा तो हो ही जाताहे।' 
भाभी को देखो, मुझे छेड़ने 
से. आती हें बाज़ नहीं । 


में जहां कहीं भी जाता हूं 
वह दिखलाता लाचारी हे। 
हो जिसका नहीं इलाज, अजी, 
ऐसी यह क्या बीमारी हे? 
में उनसे कहता हूं--“कट्टो, 


जर्मन क्यों पानी मांग गया?” 

कुछ नहीं समझ में आता है 
-तो ऐसे मुझे घूरती हें 
गोया मेरी मक्कारी हे! 
पर मझको तो अपना कसूर 


कोसों तक नहीं दिखाता हे ! 
कुछ नहीं 


लो, तुम भी सुनो हाल यह हे 
वह पीली पड़ती जाती हैं । 
हर वक्‍त जम्हाई लेती हे, 
अलसाई - सी दिखलाती हे । 
वे ऐसी लगती हें मानो-- 
दर्पण पर धूल छागई हो, 
वे अनखाई - सी रहती हें 
अनखाई ही रहंजाती हें! 


कुछ चक्कर -से आते उनको 
में सर सहलाया करता हुं । 
वे उड़ी - उड़ी - सी रहती हैं 
तबियत बहलाया करता हूं । 
कुछ उनमें भगती-भाव आजकल 
अनदेखा बढ़ आया हू, 
में तुलसी-कृत रामायण का 
बस, पाठ सुनाया करता हुं! 


मझसे तो असमय मा उनका 
वैराग्य. न देखा जाता हैं! 
कुछ नहीं 

अजी सुनो 


बे एसी नाजुक हुई, "ग 
नीचे-ऊंचे ज्यादा जा सकतीं। 
फिर यह कब मुमकिन हुँ कि 
बोझ की चीज़ें अधिक उठा सकतीं ? 
यों मन उनका चलता रहता हे 
तरह - तरह को चीजों पर 
लेकिन कुछ ऐसा हुआ-- 
सुबह का खाना ठीक न खा सकतीं ! 


कुछ एसा उनको हुआ कि 
खट्टी चीजें अक्सर भाती हैं । 
नौकर को चुपके भेज, चटपटी 
चाटे अधिक मंगाती हे । 
पर, इतना तो है ठीक, मगर 
हैरत में हूं यहं देख - देख-- 
कोरे मिट्टी के वर्तन को 
बयो फोड़-फोड़कर खाती हें? 

शायद इस कारण ही उन पर 

पीलापन चढता जाता हे । 

कुछ नही 


मित्रो, कुछ मुझे बताओ तो-- 
यों तेज नहीं चल पाती हैं ? 
क्यो जल्द पसीना आता हैं, 
ओठों पर जीभ फिराती हें! 
क्या हुआ कि साड़ी भी जैसे 


' बांधता. अचानक भूल गई 

कुछ नहीं समझ में आता है 


कुछ तुन्दिल-तुन्दिल नरम-गरम 
खरबूजे - सी दिखलाती हैं । 


a > 


में छै महीने से परेशान 
आराम नहीं मिल पाता हैं। 
उनकी इस हाँ-हों-हौं-हों से 
दिल मेरा बैठा जाता हे! 
होगई जवानी व्यर्थ, हाय, 
श्युंगार नहीं, रोमांस नहीं, 


अब “माया” के बदले घर में 
“बालक” मंगवाया जाता हे. । 
कुछ नहीं: «* 

२४ 
नया रोजगार ! 


( जून, १९४४ ) 


अब से पहले सम्पादक था 
एक नये, सुन्दर मासिक का। 


हिन्दी के बाजार - भाव पर 
जिसका जमा हुआ था सिक्का । 


बड़े ठाठ थे, बड़े रोब थे, . 


नाम-गाम ऊंचे थे भाई! 
मगर व्यर्थं होगए, जब कि 
संचालकजी से हुई लड़ाई । 


हमने कहा कि संचालकजी, 


ळे by इश्नप्नजीः०५ nA "तसि 


8 OE 


न 


व... 


' नया रोजगार 


लेल अपनी छोटी केंची, 
लेले सम्पादक की डिगरी, 


अपने पहले भूत लगाने से ही 
काम निकल जाएगा । 
हुँ कुछ दिन को बात, दूसरा 
काम शीध्रं ही मिल जाएगा। 


लेखक हूं में लिख-लिखकर ही 
अपना काम चला सकता हूं । 
खुद अपने को छोड़ और 
दो को भी बैठ खिला सकता हूं। 


लिक्खूंगा में - लेख फड़कतें 
सेक्स-तत्त्व, सौंदर्य - शास्त्र पर, 
नारि-वग की आजादी पर, 
उनके शिक्षा - संस्कार पर । 


राजनीति के हर पहलू पर 
अपना वल दिखलादूंगा में। 
हिन्दी भाषा, सम्मेलन म 
नई रोशनी लादूंगा में । 


कैसे होता है प्रचार 
अखबारों के हल्ले को हरकत, 
क्या रंग ,लाती है चौबेजी 
को भी सबक सिखा दूंगा में! 

अजी सुनो 


CN 


हर महीने में लिखा करूंगा 
एक नई पुस्तक अलबेली । 
विषय चटपटा, गेट$प सुन्दर, 
अपने ढंग की एक अकेली। 


मित्र लिखेंगे समालोचना, 
ठेलों में वह बिका करेगी । 
मेलो में विज्ञाप होगा, 
खूब खपेगी, खूब छपेगी । 


x >९ x 
हाय, लड़ाई ! स्वप्न भंग होगया, 
नहीं कागज मिल पाता । 


लिखी पुस्तके रखीं, इन्हे 
रही के भाव न पूछा जाता। 


अखबारों से लोट-लोट कर 
लेखे-कहांनी वापस आते । 
बड़ी शिष्टता और सभ्यता सें 
यूँ सम्पादकं फरमाते- 


“प्रियवर, कागज की तेजी में 
पुरस्कार होगया असम्भव । 
आगे और न कष्ट करें, 
हम स्वयं मंगा लेंगे, होगा जव ।' 


हमने कहा कि. सम्पादकजी, 
अखबारों के पन्ने । 

ले ले पुरस्कार खुद ही सब 
ऊंची कुर्सी पर डटकर के । 


कवि हूं, कविता पढ़-पढ़कर ही 
अपना रंग जमा सकता हूं । 
कालिज के लड़की-लड़कों को 


चुटकी में बहका सकता हूं । 


आखिर गला सुरीला मरा 
और काम आएगा किस दिन? 
लम्बे बाल, लचकती काय. का 
क्या और बनेगा भगवन्‌ ! 


हुं यथार्थ में छायावादी, 
लिखता हूं 'रोमान्स' गीत में । 
प्रेम, तत्व है नारि पहेली, 
श्रद्धा रखता अतीत में । 


पर, में युग के साथ चलळूंगा 
इन्क़लाब का हाथ पकड़कर । 
“प्रगतिशील पथिकों' की टोली में 
आऊंगा आगे बढ़कर । 


रूस जयी हो--कम्यूनिस्ट हूं, 
चीन-मित्र--फासिस्ट विरोधी । 
मजदूरों का नेता हूं में, 
विप्लववादी कवि हूं क्रोधी! 

नया रोज़गार 


. पक # 


अजी सुनो 


उधर रईसों की महफ़िल में 
अचकन सजकर जाऊंगा में। 
सानुप्रास मधुर वाणी में 
झुक आदाव वजाऊंगा में । 


बाबूजी का ब्याह, या कि 
लालाजी के लड़के का मुण्डन, 
जहां कहीं कवि-सम्मेलन हो, 
सुनकर दौड़ा जाऊंगा में । 


वर्ष बहुत विस्तृत हैं, 
में अपने ढंग का पहला कवि, 
थोड़े दिन के भीतर ही बस, 
खूब नाम पाजाऊंगा में । 


आएंगे फिर मुझे निमंत्रण, 
दूर - दूर कवि - सम्मेलन से, 
ले 'सेकिन' का खर्चे, थड से 
ही बस टिकट कटाऊंगा में ! 
Sa +O RE 
हाय लड़ाई ! रेल बन्द होगई, 
टिकट कब मिल पाती हैं ? 
हुए निमन्त्रण व्यर्थ कि कविता 
लिखी-लिखी ही रह जाती हें । 


CN 


फौरन ही सूझ उठी अन्तर से । 

में निराश होगया, किन्तु 


नया रोज़गार 


बांध बिस्तरा बिना कहें ही 
निकल पड़ा में अपने घर से। 


मेरे घर पर मत कह देना, 
में दिल्ली से बोल रहा हूं । 
पढ़ना - लिखना छोड़, हंज़ामत 
की दुकान में खोल रहा हूं। 


कवि, लेखक और पत्रकार 
इन तीनों को ही नमस्कार कर, 
सिल्ली पर में रगड़ उस्तरा 
उसकी धार ट्टोल रहा हूं । 


दो आने दाढ़ी के लेकर 
छे आने में बाल छाँटता । 
बड़े-बड़े अफलातूनों की 
मूछों के में बाल काटता ! 


में स्वतन्त्र हूं, संचालक की 
धमकी मुझको नहीं डराती । 
में प्रसन्न हूं, लेख लोटने की 
अब नहीं मुसीबत आती । 


मेरे ग्राहक सुनते हें मेरी 
कविता को बड़े चाव से । : 
“कला कला के लिए छन्द 
लिखता हूं में स्वच्छन्द भाव से ! 

२५ 
| . पत्नी को परसेदवर मानो ! 


(जून, १९४४) 
पत्नी को परमेश्वर मानो! 


यदि इश्वर में विश्वास न हो, 
उससे कुछ फल की आस न हो, 
तो अरे, नास्तिको, घर बेठे, 
साकारब्रह्म को पहचानो ! 


पत्नी को परमेश्वर मानो ! 


~ 


वे अन्नपूर्णा, जग-जननी, 
माया हे--उनको अपनाओ। 

पत्नी को परमेश्‍वर मानो 


वे शिवा, भवानी, चण्डी हें 
कुछ भक्ति करो, कुछ भय खाओ। 
सीखो पत्नी-पूजन-पद्धति, 
पत्नी-अचेन, पत्नी-चर्या, 
पत्नी-त्रत पालन करो ओर 
पत्नीवत्‌-शास्त्र पढ़े जाओ। 


अब कृष्णचन्द्र के दिन बीते, 
राधा के दिन बढ़ती के हें। 
यह सदी बीसवीं है भाई, _ 
नारी के ग्रह चढती के हें। 
तुम उनका छाता, कोट, बेग 
ले, पीछे-पीछे चला करो, 
सन्ध्या को उनकी शय्या पर 
नियमित मच्छरदाती तानो ! 
पत्नी को परमेश्वर मानो ! 


तुम उनसे पहले उठा करो, 
उठते ही चाय तैयार करो। 
उनके कमरे के कभी अचानक, 
खोला नहीं किंवाड़ करो ! 
उनकी पसन्द से काम करो, 
उनकी रुचियों .को पह्चानो, 
तुम उनके प्यारे कुत्ते को, 
बस, चूमो-चाटो प्यार करो ! 


तुम उनको 'नाविल' पढ़ने दो, 
आओ कुछ घर का काम करो। 

अजी सुनो 


वे अगर इधर आजाये कहीं, 
तो कहो--प्रिये, आराम करो। 
उनकी भौहें 'सिगनल' सभझो, 
वे चढ़ीं कहीं तो खर नहीं, 
तुम उन्हें नहीं 'डिस्टबे' करो, 
ए हटो, बजाने दो प्यानो ! 


पत्नी को परमेश्‍वर मानो! 


तुम दफ्तर से आगए, बेठिए, 

' उनको क्लब में जाने दो। 
वे अगर देर से आती हें, 
तो मत शंका को आने दो। 
तुम समझो वह हें फूल, 
कहीं मुरझा न जाये घर में रहकर ! 
तुम उन्हें हवा खा आने दो, 
तुम उन्हें रोशनी पाने दो! 


तुम समझो 'एऐंटीकेट' सदा 
धीरे से उनसे बात करो। 
उनके आगे ही नहीं, 
कभी पीछे भी मत उत्पात करो 
यदि जग में सुख से जीना हैं 
कुछ रस की बूंदें पीना हैं, 
तो ए विवाहितो, आँख मूँद, 
मेरे कहने को सच जानो! 


पत्नी को परमेश्‍वर मानो ! 

पत्ती को परमेश्वर मानो 


मित्रों से जब वह बात करें 
बेहतर हे तब मत सुना करो ! 
तुम दूर अकेले खड़े-खड़े 
बिजली के खम्बे गिना करो! 
लुम उनकी किसी सहेली को 
मत देखो, कभी न बात करो। 
उनके पीछे उनके दराज से 
कभी नहीं उत्पात करो। 


तुम समझ उन्हें स्टीम-गेस, 
अपने डिब्बे को जोड़ चलो। 
जो छोटे स्टेशन आएं,' उन 
सबको पीछे छोड़ चलो ! 
जो सँभल कदम तुम चले-चले 
तो हिन्दू सद्गति पाओगे, 
मरते ही हूरें घेरेंगी, तुम 
चूको नहीं मुसलमानो ! 
पत्नी को परमेश्वर मानो ! 


तुम उनके फौजी शासन में 
चुपके राशन ले लिया करो। 
उनके चैकों पर सही-सही 
अपने 'दसखत' कर दिया करो। 
तुम समझो उन्हे “डिफेंस एक्ट' 
कब पता नहीं क्या कर बेठे ? 
वे भारत की सरकार, नहीं 
उनसे सत्याग्रह किया करो! 

अजो सुनो 


छ बजने के पहले से ही 
उनका 'करफ्यू ' रग जाता है! 
बस हुई जरा-सी चूक कि झट 
ही 'आडिनेंस' बन जाता हे। 
वे अल्टीमेटम' दिये बिना ही 
युद्ध शुरू कर देती हें 
उनको अपनी हिटलर समझो, 
चचिल-सा डिक्टेटर जानो ! 


पत्नी को परमेश्वर मानो ! 

२६ 
सब गांधीजी की माया हे! 


( जुलाई, १९४४ ) 


यदि जीहुजूर के कमरे में 
कुत्ता भी आकर छींक जाय, 
तो में तो यही सुझाऊंगा-- 
-यह कांग्रेस की छाया हे! 


सब गांधीजी की माया है ! 


यदि पढ़े-लिखे दो-चार व्यक्ति 
बातें करते दिखलाई दें । 
कुछ उनके देसी कपड़े हों, 
देसी-से शब्द सुनाई दें । 

अजी सुनो 


फिर उनकी शकले केसी हों, 
बातें भी चाहे जेसी हों, 
पर में तो पकड़ बताऊंगा-- 
इनमें षड़यन्त्र समाया हैं ! 


सब गांधीजी की माया हे ! 


कालिज में जितने भी लड़के 
धोती-कुरते में आते हें। 
या वे व्यापारी जो हिन्दी का 
“हिन्दुस्तान” मंगाते हें । 
या वे जो .नित्य टहलने को 
जाते हें मिलकर पाँच-सात, 
में सच कहता हूं इन सबने 
मिलकर विद्रोह उठाया हे! 


सब गांधीजी की माया हैं ! 


हिन्दी के रीडिंग-रहम और 
देसी अखबारों के दफ्तर। 
कुछ वेद्य-डाक्टरों की दुकान, 
कुछ बंगाली लोगों के घर। 
यें बम बनने के अड्डे हें, 
इनमें षड्यन्त्र सुलगत हे, 
इन लोगों ने ही भारत में 
कह-कह जापान बुलाया हे! 


सब गांधीजी की माया हे : 

सब गांधीजी को माया हे 


यदि खादी के कपड़े पहने, 
गांधी की टोपी दिये हुए । 
दिखलाई युवक पड़े जाता, 
अखबार हाथ में लिये हुए। 
तो पीछे से उसको पकड़ो, 
देखो, उस पर पिस्तोल न हो, 
वह॒हिसक हे, हत्यारा ह, 
बागी है, भागा आया है! 


सब गांधीजी की माया है ! 


गांधी, गांधी ! यह आंधी हैं ! 
क्यों तुमने इसको छोड़ दिया ? 
क्यों जिन्नासाहव का हुजूर ! 
पंजाबी सपना तोड़ दिया? 
में 'जीहुजूर' का सेवक हूं, 
मालिक को याद दिलाता हूं, 
यह 'भारत-छोड़ो' कहते हैं, 
इन पर जापानी साया हे ! 


सब गांधीजी की माया हे ! 

२७ 
पत्नीब्रत ! 
(जुलाई, १९४४) 
[गोस्वामी तुलसीदास के पतिब्रत-धर्म की पलट] 


संवत दुइ हजार के माहीं। 
सीला गई सुसीला पाहीं ॥ 
हाथ मिलाइ निकट वेठारी । 
चाय-पात्र धरि दियहु अगारी ॥ 


टोस्ट-बटर-बिस्कुट मंगवाए । 
जे नित नूतन अमल सुहाए॥ 
आलू-चाप मंगाइ नवीनी । 
“मिसेज शयाम' ताजा करि दीनी ॥ 


चुसकत चाय सुसीला बोली। 
मानहुं चौंचि कोकिला खोली ॥ 
कहत सुसीला अति मृदुबानी । 
'पत्नीब्रत' अब सुनहु सयानी ॥ 


नारि जाति कहेँ अति सुखकारी । 
पुरुष-धर्म सुन सीला प्यारी ॥ 
बड़े भाग्य विधि नारी देही । 
अधम सो पुरुष जो सेइ न तेही ॥ 

पत्नोब्रत 


धीरज, धर्म, मित्र, भर्तारी । 
आपत-काल परखिए चारी ॥ 
बूढ़ी, रोगिन, जड़, मतिहीना । 
अंधी, बहरी, कलह-प्रवीना ॥ 


ऐसिहु तियकर किय अपमाना। 
पुरुष पाव जमपुर दुख नाना ॥ 
एकं घर्म, एक ब्रत -नेमा । 
काय-वचन-मन तिय-पदःप्रेमा ॥ 
जग. पत्ती-्रत चार कहाहीं। 
वेद, पुरान, सन्त अस गाहीं ॥ 


उत्तम, मध्यम, नीच, लघु, सकल कहहुं समझाइ । 
सुनत पुरुष सब भव तर्राहे, सुन सीला चित लाइ॥ 


उत्तम के अस बस मन माहीं । 
सपनेह आनि नारि जग नाहीं ॥ 
मध्यम पर-तिय देखहि कसे । 
माता, बहिन, पुत्रि, निज जसे ॥ 


धर्म-विचार समुझि कुल रहहीं । 
सो निकृष्ट पति श्रुति अस कहहीं ॥ 
बिन अवसर भय ते रह जाई । 
जानहु अधम पुरुष जग सोई ॥ 


पत्नी संग जो पति छल करहीं । 
रौरव नरक कल्प शत परहीं॥ 
क्षण सख लागि जनम शतकोटी । 
दुख समुझ न भई मति खोटी ॥ 

अजी सुनो 


जो पत्नीब्रत छल तजि गहहीं । 

बिनु श्रम पुरुष परम गति लहहीं ॥ 

पत्नी विमुख जनम जहाँ जाई। 

रडुआ होंइ पाइ तरुताई ॥ 
परम पावनी नारि, पति सेवहिँ, सुभगति लहति । 
जस गावत अखबार, अबहु 'सिम्पसन' जगत-प्रिय ॥ 
सुमिरि तिहारो नाम, पति सव पत्नीब्रत करहि । 
तेरे सेवक स्याम, कही कथा संसार हित ॥ 

(जुलाई, १९४४) 


(१) 


तुम मिलीं, मुझे मालूम हुआ-- 
तुम तरल नदी-सी तूफ़ानी, 
इठलाती-सी, 

बलखाती-सी, 

उस दिन देखा, 

घंटेघर के चौराहे पर 

तुम चाट रही थीं खड़ी-खड़ी 
उस दही-बड़े के पत्ते को 

थीं मिर्चे जिसमें मनमानी । 


और में, प्रिये, 
उमर का ढला, 
थका, 

अजी सुनो 


और हारा, 

तरे रूप-भार, 
यौवन को 

सहने वाला, 

जी आए सो करो, 
नहीं कुछ कहने वाला, 
मौन, 

और गंभीर, 

शांत, 

और श्रांत; 

तेरे रूप-सरोवर में 
सब रोष भुलाकर, 
लूट-लूटाकर, 

रहता हूं उद्श्रान्त ! 


| (२) 


तुम मिलीं, मुझे मालूम हुआ 
तुम हाय 'प्रभाकर पास कर चुकीं, 
अपने नित्य नये फंशन से 
उन सबका उपहास कर चुकीं, 
डाल बगल में हाथ 
जो कि इण्डिया गेट की हरी घास पर 
साथ किसी परदेशी को ले 
* मोद-विनोद किया करती हैं ! 

और में बेबस हूं असहाय, 
न हिन्दी आय, 
न उदू जाय, 


. कहूं अगर मुंह से ब्राह्मण, 


तो बाम्मण ही कढ़ पाय ! 


कि मेरे लम्बे-लम्बे बाल, 

कि मेरी दाढ़ी भी विकराल, 
कि मेरी अजब लटपटी चाल, 
मन से बड़ां महान, मगर 
हूं वेसे ठन-ठन-पाल ! 


(३) 


तुम मिलीं, मुझे मालूम हुआ-- 


तुम गुड़िया हो रंगीन सजी, 


जी जिसे देखते जाग उठे, 

बस, दूर बुढ़ापा भाग उठे, 
वह लोह-भस्म की पुड्या हो 
तुम शक्ति-श्रोत हो पारा-सी, 
अंगारा-सी, 

हर रोग दूरः करने वाली 

तुम शीशी अमृतधारा-सी ! 


और में वह हूं 

जिसके हाथ, 

कि जिसके पाँव, 

पुरानी बीवी ने ही तोड़ दिए, 

तुम मिलीं: ` 


अजी, सुनो 


झकझोर दिए, 
में व्याकुल हूं असहाय, 
कछूं क्या हाय ! 


तुम मिलीं अचानक मुझे, 
देवि, में पूछ रहा हूं तुमसे ! 
मुझे विवाहोगी क्या ? | 
साथ लगाओगी क्या ? 
मरा, जिलाओगी क्या ? 

२९ 
में महावीरजी जाऊंगी ! 
(अगस्त, १९४४) 


में महावीरजी जाऊंगी ! 
हे भगवन्‌ ! इन्हे सुवुद्धी दो, 
मन-भरं परसाद चढाऊंगी । 
में महावींरजी | 


मे. कितनी बार कह चुको हूं-- 
लेखन कोई व्यवसाय नहीं । 
यह भूखे मरने का धन्धा 
इसमें. होती हे आय नहीं .। 
पर, तुम मेरी किस्मत को ले 
इसमें ही चिपटे बेठे हो, 
इस युद्धकाल में भी तुमको 
मिल रही. नौकरी हाय नहीं! 


. पुचकार थकी, फटकार. थकी, 
में कहूं अकल कब आएगी ! 
या - मेरी सारी उम्र यहीं, 
रोते - चिल्लाते जाएगी ? 
कल बहन सुभद्रा कहती थीं-- 
जादू - टौना भी अजमाओं, 

अजो सुनो 


तुम अगर नहीं सानोगे तो 
गंडा करवांकर लाऊंगी । 
मैं महावीरजी जाऊंगी ! 


धोबी को देखो--मुश्किल से 
छं पैसे कपड़े लेता है! 
नाई को देखो--दो आने में 
'शेव' बनाकर देता है! 
मोची को देखो--सुनेती हूं 
दस - बारह रोज कमाता है ! 
बढई का और लुहारी का 
रुजगार जोर से चेता हे! 


पर, तुम हो खबर सुनाते हो 
काग्ज़ पर भी 'कन्ट्रोल' हुआ ! 
अखबारी पन्ने घट निकले 
सब लिखना-पढ़ना गोल हुआ ! 
तुम लिए 'तीस परसेंट' पेट को 
एक - तिहाई कर डालो, 
चांदी की चीज़ें बचीं, इन्हें 
कल मेके में पहुंचाऊंगी । 
में महावीरजी जाऊंगी । 


है अभी लड़ाई बहुत दिनों 
मेरी मानो, कुछ काम करो। | 


“में रुपए तुम्हें: मंगा: दूंगी 


ठेकेदारी में नाम करो ॥ 


Digitized by Sarayu RouAdation Trust, Delhi 


-श 


a. 


म 


फिर देखो, एक साल ही में 
ऊंची विल्डिग बन जाएगी । 
तुम दफ्तर वाले लोगों से तो 
पैदा दुआ-सलाम करो । 


कुछ और नहीं तो राशन : के 
दफ्तर में भर्ती होजाओ । 
शर्मा साहब लगवा देंगे 
तुम उनको अर्जी दे आओ। 
फिर बने दरोगा फिरो, 
दुकानों से भी चौथ वसूल करो 
में चावल - शक्कर का घर में 
चुपके रुजगार चलाऊंगी । 


महावोरजी. जाऊंगी 


में महावीरजी जाऊंगी ! 


यदि में होती जो पुरुष 
पुलिस में झटपट नाम लिखा लेती। 
चौराहे पर ड्यूटी देती, 
तांगों पर टेक्स लगा देती । 
फिर अगर कहीं तुम होते मेरी 
घरवाली, कामिति, सुन्दर, 
तो सच: मानो सोने की तगडी 
ज़रूर ही पहना देती । 


में कहती हूँ तुम सिविल बलकं 
बनने में यों घबराते हो! 

अजी सुनो 
क्यों नहीं पिच्हत्तर नकद माह में 
बंधे -बंधाए लाते हो? 
में इन्हीं पिच्हत्तर में से तुमको 
गरम सूट सिलवादूंगी, 
और अपने लिए खरीद नई 
साड़ी बनारसी लाऊंगी । 


में महावीरजी जाऊंगी ! 


में कहते - कहते हार गई-- 
तुम समय देखकर चला करो । 
दुनिया मरती हें, मरने दो, 
तुम पहले अपना भला करो । 
इस लिखने में भी बरकत हे, 
पर तुम उसको पहचानो तो ! 
लो, अपनी. कलम-कटारी से 
काटा जापानी गला करो । 


फिर देखो तुमको गर्वर्मन्ट 
पलकों पर अधर उठाती हुँ । 
फिर देखो कम्यूनिस्ट - टोली, 
छाती से तुम्हें लगाती हे । 
फिर देखो सारे आलोचक भी 
प्रगतिशील बतलाएंगे । 
फिर देखो में. भी 'कामरेड' कह 
तुमसे हाथ मिलाऊंगी । 


में महावीरजी जाऊंगी! 

में महावीरजी जाऊंगी 


पर हाय ! तुम्हें क्या समझाऊ, 
कब समझाने में आते हो? | | 
मेरी सीधी - सच्ची बातों पर । 
उलटे गीत बनाते हो! , 
तो यही सही, यह भी धन्धा 
अच्छा है, इतना और करो 
लिख - लिखकर अपने लेख 
क्यों नहीं मेरे नाम छपाते हो! 


में सच कहती हूं इस प्रकार 
तुम अपनी वक्त बढ़ा लोगे ! 
मिलने वालों की नजरों में 
तुम खुद को खूब चढ़ा लोगे। 
निकचय परिय का क्षेत 
तुम्हारा, कड गुंता वढी गा 
में स्वयं किसी सम्पादक से 
कहू करके जगह दिलाऊंगी ! 


में .महावीरजी जाऊंगी ! 

(अक्तूबर, १९४४) 


अयि, वायसराय महाराज ! 
हमारी भी मांगें मंजूर करो। 
तुम एक नजर सेही सबको 
देखा करते हो दलित-बन्ध ! 
अयि, अल्पसंख्यकों के त्राता ! 
मत हमको दिल से दूर करो। 
अयि, वायसराय महाराज ` ` 
हम वृहन्चला के वंशज हें 
व्यापक इतिहास हमारा है। 
हमने ही पिछले 'भारत' में 
वह भीष्म-पितामह्‌ मारा हे ! 

हिजडिस्तान 


तुम कोष-व्याकरण में खोजो 
तो लिंग नपुन्सक पाओगे, 
सबने हम लोगों को स्वतन्त्र 
सत्ता को पृथक पुकारा है ! 
हम नारिवर्ग में नहीं, 
नहीं पुरुषों के दल में आ सकते । 
हम हिन्दू हंरगिज ` नहीं, 
नहीं मुस्लिम कहलाए जा सकते । 
हे वर्ग हमारा अलग, जाति भी 
पृथक, न भाषा मिलती हे, 
फिर कहो, किसलिए नहीं पृथक 
हम हिजड्स्तान बना सकते ? 
तो अये-हये ! हम लोगों के 
मत सपने चकनाचूर करो ! 


अयि, वायसराय महाराज" 


(2५५ 


भिन्न हमारा धर्म-- 
न शादी करते बच्चे जनते हैं । 
भिन्न हमारा कर्मे 
किसीके पति-पत्नी कब बनते हं! 
भगवान सलामत रखे 
हमारे ढोलक और मँजीरों को, 
हम नहीं नौकरी करते हैं 
हम नहीं किसीकी सुनते हें है, 


Suv 


हम संख्या में थोड़े यद्यपि 


पर व्यापक क्षेत्र हमारा हैं 

शादी-विवाह में + बिना हमारे 
होता नहीं गुजारा हैं! 
हर हिन्दुस्तानी के दिमाग पर 
दिल पर, कार्य-प्रणाली पर-- 
बापू से पूछो, हम लोगों का 
या कि प्रभाव तुम्हारा हे ? 
तुम इसी बात को लेकर के 
वक्‍तव्य नया . मशहूर करो ! 


अयि, वायसराय महाराज ` * * 


हम . राजभक्त, विश्वासपात्र, 
महलों में रहते आए हें। 
मुगलों के शासन में हंरमों में 
हमने दिवस बिताए हें । 
हुँ कुछी दिनों को बात कि 
वाजिदशाह अली के शासन में 
हम मन्त्री थे, . सेनानी थे, 
हमने भी शस्त्र उठाए हैं! 


तुम हमें इशारा कर देखो 
फिर हम अपनी पर आते हैं। 
जापानी हो, या जर्मन हो 
हम सबको मार भगाते हें. | 
बन्दूकों का. कया काम, 
अजी, हम स्वयं बम्ब के गोले हें! 
तालियां हमारी तेज़ कि दुश्मन 
सुनते ही. भग जाते हैं ! 

३ 


हिजडिस्तान 


बस, इसीलिए गांधीजी से 
मिलने को मत मजबूर करो ! 


अयि, वायसराय महाराज" ' 


अयि, बापू- जिन्ना सावधान | 
यह सुलह नहीं होपाएगी 
जो अगर गरत कुछ कर बट 
तो हिजड़ों से ठत जाएगी । 
हम नहीं अहिसा क कायल 
ढोलक की तोप अडा दग । 
यह 'गांधीवाद व्यर्थ होगा, 
हम 'हिजडावाद चला देंगे ! 


हम खुद हीताली बजाऱ्यना, 
अपना सन्देश. सुनाएग । 
हमे दाह एए A 
भेड़ों की भीड़ बुलाएंगे ! 
ये अंग्रेजों का राज यहाँ 
अन्याय नहीं कर पाओगे । ˆ 
आजादी से क्या काम हम, 
हम 'हिजड़िस्तान बनाएंगे । 
तम राजाजी १ साथ, 
चाहे कोशिश भरसूर क्रो ! 


अयि, वायसराय महाराज ` 

३१ 
दीवाली के दिन ! 


(अक्तूबर, १९४४) 


“तुम खील-बताशें ले आओ, 
हटरी, गुजरी, दीवट, दीपक। 
लक्ष्मी - गणेश लेते आना, 
झल्लीवाले के सर पर रख । 


कुछ चटर-मटर, फुलझड़ी, पटाके 
लल्लू को मंगवाने हें । 
लुम उनको नहीं भूल जाना, 
जो खांड-खिलोन आने हें । 


फिर आज मिठाई आएगी, 
शीला के घर पहुंचानी हे । 
नल चले जायेंगे जल्द उठो, 
मुझको भी भरना पानी हूँ।” 
हे झूंठ, चलेंगे नल दिन-भर 
क्या मालूम नहीं दिवाली ह ? 


इस गर्वामन्ट के शासन में 
पानी को कया कंगाली हे ! 

दीवाली के दिन 


पर खील मंगाती हो. सुनकर 
दिल खील-खील होजाता हे । 
यह तुम्हें नहीं मालूम, 
खील-चांवल का केसा नाता हें.? 


चांवळ की खीलें बनती हें 
वह चांवल 'चोरबजार गया | 
सो मिलता हे बेमोल, सोचकर 
खीळ मंगाओ मत, कृपया | 


~ 


वे खांड - खिलौने बने नहीं, 
शक्‍कर पर प्रिय, कन्द्रोल हुआ । 
होगई मिठाई तेज कि खोआ 
भी बजार से गोल हुआ । 


फिर रहम करो, मत चटर-मटर 
फुलझड़ी - पटाके मंगवाओ । 
इसमें विस्फोटक चोज 3 
` सुन लेगा कोई भय खाओ ! 


हुं: मिट्टी के लक्ष्मी-गणंश का 
पूजन भी क्या करती हो ! 


में लम्बोदर, गजदन्त, चरण 
मेरे क्यों नहीं पकड़ती हो? 


और? में तो सदा-सदा से तुमको 
लक्ष्मी कहता आया दिता 
हे गृहलक्ष्मी, घर की शोभा, 
में इन चरणों की छाया हूँ ! 

अजो सुनो 


जिस दिन से घर में आई हो 
उस दिन से सदा दिवाली हे । 
में अन्दर से धनवान, सिफ़ 
बाहर से ही कंगाली हे । 


सो इसकी चिन्ता नहीं, आज 


मैं खद ही 'शेव बना लूगा । 
है. अभी चमक जिसमे बाको 
बहू काला कोट निकालूंगा । 


शीला को लेना. साथ, . रोशनी 
तुमको. आज दिखाएंगे । 
घण्टेषर के चौराहे - पर 
हम चाट - पकोड़ी खाएंगें। 


लल्लू को लेंगे गुब्बारा 
वह हंसता - हंसता आएगा । 
इस भांति दिवाली का मेला, 
सस्ते, ही में होजाएगा.।” 

३२ 


एजी कहूं कि ओजी कहूं ? 
(नवम्बर , १९४४) 
एजी? कहूं कि ''ओजी' कहें ¢ 
“सनोजी' कहूं कि 'क्योंजी कहूं 
अरे, ओ' कहूं कि “भाई कहू 
कि सिर्फ “भई' ही काफी हे ! 
अब तुम्हीं कहो, कया कहू 
तुम्हारे. घर में कस रह ! 
में. 'सरो' कहूं, या 'सरोजनी' ? 
पर नाम न: लेने तुम देतीं ! « 
ठ 2006 - 

तो 'जग्गो की जीजी' कहदूं ? 
ए शीला की संगिनि' बोलो, 
तुम 'मुरली की महतारी' हो, 
तुम 'ऊंचे छज्जेवारी' हो, 
तुम 'चन्द्रकला की चाची' हो, 
तुम 'भानामल की भूआ हो, 
तुम हो 'गुपाल की बहु, 
क क कहो बया कहूं ? 
तुम्हारे घर में कंसे रहूं! 


कुछ नये नाम इजाद करू, 
प्राचीन प्रथा बर्वाद करू, 
या रूप, शील, गुण, कमो से ही 
तुम्हें पुकारू याद करूं ? 
कि 'बुलबुल' कहूं कि 'मेना' कहूं ? 
कि मेरी 'सौनचिरय्या' बोलो तो ! 
ये रसमय अपनी चौंच 
'कोइलिया' खोलो तो ? 


तुम संकल-चम्मच बजा-बजाकर 
अपता काम चला लेतीं । 
तो मुझको भी क्यों नहीं 
कतस्तर टूटा-सा मंगवा देती ? 


या खुद ही किसी रोज 
देवी के मेले में में जाऊंगा । 
औ' छोटी-सी डुमडुमी एक 
अच्छी खरीदकर लाऊंगा । 

एजी कहूं कि ओजी कहूं 


फिर सम्बोधन की सकल समस्या 
पल में हल होजाएगी । 
जब कभी बुलाना होगा तो 
डुम-डुम॒ डुमडुमी बजाऊंगा ! 
तुम रूंठ गई ? यह ठीक नहीं, 
तो कहो अटकी कहूं? 
मटकनी कहूं, चटखनी कहूं? 
अब तुम्हीं कहो क्या कहूं? 
तुम्हारे घर में कसे रहूं? 
मे हनी? कहूं, या 'डियर' कहूं ? 
या 'डाले' पुकारू अंग्रेजी ? 
या स्वयं देवता बन जाऊं ? 
औ' तुम्हें पुकार देवीजी ? 


ये देवी नहीं पसन्द ? कि 
मैंने कहा' इसे भी रहने दो। 
तुम 'मेरी क्सम मान जाओ, 
बस 'कामरेड' ही कहने दो। 
ए 'कामरेड', 'घर-गवमिन्ट', 
मेरी “स्टालिन, बोलो तो ? 
मैं चचिल कब का खड़ा? अरी, 
फौलादी मुखडा. खोलो तो ?. 
कि 'बिजली' क हूं, कि 'इंजिन' कहूं! 
कि मेरी 'बख्तरबन्द टेंकगाड़ी' ! 
अब तुम्हीं कहो, क्या कहूं”? 
तुम्हारे घर में कसे रहूँ ? 

RE 


३३ 

रोए जा ! 

( नवम्बर, १९४४ ) 
[ सनेही जी की एक कविता की पलट ] 
दुतिया हँसती हैं, हसने दे, 
फ॒बती कसती हे, कसने दे, 
पर तू चुंगी के चुनाव में 
पटपर नाव डुबोए जा! 


तू रोए जा ! 


जाति-भेद फेलाता जा तू, 
धर्म, अधर्म बताता जा तू, 
पर जब वशन चल कोने में 
टप - टप अश्नु पिरोए जा! 


तू रोए जा ! 
सबको बाप बनाता जा तू, 
खुद को आप गिराता जा तू, 


मत गिरने को गिरना समझे 
गम का बोझा ढोए जा ! 


लू रोए जा ! 


Digitized by Sarayu 7०५०७ Trust, Delhi 


दौलत में लग गया पलीता, 
फिर भी नहीं इलेक्शन जीता, 
कोई बात नहीं है बन्दे 
रुपए - पेसे खोए जा! 


तू रोएजा ! 


धन गया, मगर न सवाद मिला, 
अच्छा न तुझे उस्ताद मिला, 
अव जीहुजूर से जाकर कह 
ऊसर में दाने बोए जा! 

तू रोए जा ! 


ऐ रोने वाले ! 

रोए जा 


३४ 
हास्यावली ! 
(दिसम्बर, १९४४) 


कोऊ कोटिक संग्रही, कोऊ लाखं - पचीस । 


राम हमारी तो वनी रहे चार-सौ- बीस 


जाको राखे साइयां, मारि सके ना कोइ 
ज्यौं-ज्याँ चर्चिल कोसिए, त्यौं-त्याँ मोटो होइ 


राम झरोखा बैठिकें, सबको मुजरा लेंड 
सिकल देखिके ऊजरी, तुरतहि 'परमिट' देइ 


जप-तप-तीरथ मत करौ, बरतौ स्वेच्छाचार 
नरकहु में अब खुलि गए, नामी चोर-बजार 


कृष्ण चले वैकुष्ठ कों, राधा पकरी बांह 
“न्लैक-मेल' य्हां करि चलौ, वहां सुभीतौ नाइँ 


काल मरे सो आज मर, आज मरे सो अब्ब 
ईंधन पै रासन भयो, फेरि मरंगो कब्ब 


देख ही हरखे नहीं, भूले सकळ सनेह 
जेब-खर्च को नाम सुनि, बीवी धक्का देइ 

॥ 


हास्यावली 


तुलसी या. संसार में कर लीजे दो काम । 
लेवे. क॑ सब कछु भलो, देवे कूं न. छदाम ॥ 


कबिरा नौबत आपनी, दिन दस लेहु बजाइ। 
युद्ध-काल की नौकरी, ज्यादा टिकनी नांइ ॥ 


ठेकेदारी में बढ़े चाम, दाम अरु नाम । 
दोऊ हाथ उलीचिए, यही सयानो काम ॥। 


“रायबहादुर ना भये, देख्यो पेपर छान | 
कवहुँक दीनदयाल के भनक परेगी कान ॥ 


पड़े रहें दरबार में, धका धनी के खाइं। 
अब के 'सर' है जाइंगे, पैर रहेंगे नाइं ॥ 
ससुर खड़े, पत्नी खडी, ' काके लागूं पाईं। 
बलिहारी इत ससुर की, पत्नी दइ विवाहि ॥ 


तनखा थोरी मिलत है, पत्रकार चिल्लाहि । 
रहिमन करुए मुखन कौं, चहियत यही सजाहि ॥ 


अरजी दे दे जग मुआ, नोकर भया न कोइ । 


पढ़े खुसामद कौ सबक, नौकर मालिक होइ ॥ 


झंडी 'लीग' मनै नहीं, लाख मनाऔ कोइ । 
रहिमन बिगरे दूध के मथे न माखन होइ॥ 


जब लगि ही जीबो भलो, फले चार-सौ-बीस । 
बिना चार-सौ-बीस के, जीवन तेरह-तीस ॥ 

न 


अजो सुनो 


'वारफण्ड' के कारने, सब धन डारौ खोइ । 
मूरख जाने ख्वै गयो, लाख-चौगुनो होइ ॥ 


एक घड़ी, आधी घड़ी, आधिहु में पुनि आध। 
संगत साहूकार की, हरे कोटि अपराध ॥ 


अर्थ, न धर्म, न काम-रुचि, पद न चहों निर्वान । 
पै 'तिकड़म' में सफलता, दीजे दयानिधान ॥ 


ज्वार-मका की रोटियां, घासलेट कौ घी। 
रूखी-सूखी खाइक, ठंडौ पानी पी ॥ 


कौत करे अब नौकरी, कौन करें, व्यापार। 
राम सलामत जो रखे, जुग-जुग चोरबजार ॥' 


सांकर घर की लग गईं, रात भई जो देर॥ 
रहिमन चुप ह्वै बैठिए, देख दिनन के फेर ॥ 
सियावर रामचन्द्र की जय ! 

स्तान-धमं ! 
( जनवरी, १९४५ ) 


तुम कहती हो कि नहाऊ में! 


क्या मैंने ऐसे पाप किये, जो इतना कष्ट उठाऊ में? 


क्या आत्म-शुद्धि -के लिए. ? 
नहीं, में वेसे ही हूं स्वयं शुद्ध; 
फिर क्यों इस राशन के युग में 
पानी बेकार बहाऊं में 


यह तुम्हे नहीं मालूम 
दालदा भी मुश्किल से मिलता हैं; 
में वसे ' ही' दुब॒ला-पत॒ला 
फिर नाहक मेल छ्ड़ाऊ में? 
फिर देह-शुद्धि तो भली आदमिन, 
कपड़ों से होजाती है ! 
ला . कुरता नया निकाल, 
तुझे पहनाकर अभी दिखाऊ में ? 

अजी सुनो 


“में कहती हूं कि जनम तुमने 

बामन के घर में पाया क्यों ? 
वह पिता वैष्णव बनते हैं 
उनका भौ नाम छजाया क्‍यों?” 


तो बामन बनने का मतलब है 
कतल मुझे करवा दोगी ? 
पूजा-पत्री तो दूर रही 
उलटी यह सख्त सजा दोगी ! 


(अरे) बामन तो जलती भट्टी ह, 


तप-तेज-रूप, बस, अग्निपुञ्ज ! 
क्या उसको नल के पानी सें 
ठंडा कर हाय, बुझा दोगी ? 


यह्‌ ज्वाला हव्य मांगती हे 
घी, गुड़, शक्कर, सूजी, बदाम ! 
क्या आज नाते में मुझको 
लुम मोहनभोग बना दोगी ? 


“बस, मोहनभोग, मगद, पापड़ 
ही सदा जीभ पर आते हैं। 
स्नान, भजन, पूजन, संध्या, 
सव चूल्ह में झुक जाते हे ।? 


तो तुम कहती हो--में स्नान, 
भजन, पूजन, सब किया करूं ! 
जो औरों को उपदेश करू, 
उसका खुद भी व्रत लिया करूं ! 

प्रियतमे, गलत सिद्धान्त, 
एक कहते हें, दूजे करते हें! 


७5 


'तुम स्वयं देख लो युद्ध-भूमि में 


सेनापति कब मरते ह! 


में औरों के कन्धों से हो. 
बन्दूक चलाया करता हुं) 
यह धर्म, कर्म, व्रत, नियम 
नहीं में घर में लाया करता हूं । 
फिर तुम तो मुझे जानती हो 
में सदा झिंकाया करता हूं। 
कातिक से लेकर चेत तलक 
में नहीं नहाया करता हूं। 

स्नान-घर्म 


३६ | 
पत्र का उत्तर! 


( फरवरी, १९४५ ) 


पूछा हैँ एक श्रीमती ने 
चिट्ठी लिखकर सम्पादक को- 
“कवि, यह जो गीत लिखा करता, 
वह कौन ? कहां पर रहता है ? 


रंग केसा हे? कद केसा हे? 
आदत, व्यवहार, चलन केसा ? 
इसकी शादी होगई या कि 


CN 


अविवाहित ह, आवारा हूँ ?” 


~ 


कर कृपा मुझे सम्पादकजी ने 
चिट्ठी वह दिखलादी हे । 

३ 


बर्फ 


या कहूं कि मेरे जीवन में 
एक नई रोशनी ला दी हे। 


में अस्त-व्यस्तपन छोड़ 
धुले कपड़ों को आदत डाल रहा । 


में उस दिन से ही तेल डाल 
यह टेढ़ी मांग निकाल रहा | 


कुछ ऐसा मुझको हुआ कि 
अब तो रोज़ नहाया करता हूं। 
हनुमान, विनये सुनले मेरी 
चालीसा? गाया करता हूं ! 


~ 


सनता हूं, सुबह टहलने से 
चेहरे पर रौनक आती हैं। 
सुनता हूं सांस रोकने सं 
छाती चौड़ी होजाती हैं! 


में सांस रोकता, दोड़ा करता, 
गाजर खाया करता हूं। 
में भर-भर हवा, देख शीशे में 
गाल फुलाया . करता. हूं ! 


अब, अपने पूर्व परिचितों से 
कम मिलता हूं, कतराता हूं। 
में लम्बे - लम्बे डग भरता 
टेढा- ही - टेढा जाता हूं । 


: १२३ : 


Digitized by Sarayu Foundation Trust, Delhi 


पत्र का उत्तर 


अजी सुनो 

[ ये राह निकलते नर - नारी। 
जो मुझको ताका करते हैं। 
में अनुभव करता हूं मेरे 
पौरुष को आंका करते हैं। 


ये सोचा करते हैं शायद-- 
“देखो क्या गवरू जाता है ! 
ह चाल मस्त गेंडे जेसी 
बारहसिंगा शरमाता हूँ!” 
में नजरों से हेरान, निगाहें 
मुझको देख हंसा करतीं ! 
ये गली-मुहुल्ले की परिचित 
भाभियां अवाज कसा करतीं । 


कहती हे--“लाला, आज कहाँ, 
तुम लपके - लपके जाते हो? 
यह नया कोट, चप्पल नई, 
कुछ बदले - से दिखलात हो! 


हां, सचमुच ही में बदल गया हूं, 
इस चिट्ठी के आने से । 
ज्यों मरा सांप जी उठता है, 
पूरबी हवा लग जाने से। 
में चिट्ठी की लिपि पर से ही 
अनुमान लगाया करता हूं । 
तुम सुन्दर हो, सुमनांगी हो, 
विदुषी ठहराया करता हूं । 

तुम यू० पी० की रहने वालीं, 
लाहौर वस गई जाकर हो । 
ए सुमुखि ! मुझे मालुम होता, 
तुम सचमुच पास 'प्रभाकर' हो । 


में खत से पूछा करता हुं-- 
वे और लिखा करती हें क्या? 
ए स्याही ! बता, कलमवाली, 
हर रोज किया करती हें क्या ? 


क्या सचमुच उनको कविता से 
है प्रेम ? सिनेमा जाती हें? 
क्या! सचमुच ही स्टेशन से 
“माया? हर माह मंगाती हें ? 


क्या सचमुच ही वे ओठ 
रंगा करती हैं? भौंह बनाती हैं ? 
क्या सचमुच ही जब हंसती हें 
आंखें छोटी होजाती हें? 


ए नरम लिफाफे, बतला द 
वे नरम-नरम दिलवाली हे ? 
या. उनका रूखा हे स्वभाव 
वी ह हंटरवाली हें! 
ओ हंटरवाली ! अरे, अरे ! 
में कौन? कहां ? क्या सोच रहा ? 
यह कौन खड़ा पीछे कुर्सी के 
धीमे - धीमे नोच रहा ¦ 

पत्रका उत्तर 


आं, ` ` तुम हो 'जग्गो की जीजी 
हां, आओ, ऐंजी ?-'ये क्या है ? , 
ये चिट्ठी ? अरे, नहीं छो प, 
यह तो दफ्तर का पुर्जा हे ! 


हां, पुर्जा हे, लिक्खा हे--जल्दी 
आओ, काम जरूरी हे । 
में जाता हूं, क्या करू, 
नौकरी है, बेहद मजबूरी हे ! 


“ये दफ्तर के पुर्ज कबसे 
इस घर में आते -जाते हें ? 
में देख रही हूं रंग - ढंग 
कुछ बदले - से दिखलाते हें ! 
लाओ, देखूं आखिर क्या हे?” 
ए नहीं, तुम नहीं समझोगी ! 
लाओ, सम्हालकर रख छोड़, 
वरना तुम कहीं फेक दोगी । 


“जी नहीं, इसे में भी सम्हालकर 
रक्खूंगी, घबराओ मत ।'” 
लो तुम भी क्या सर पड़ीं 
सिफ पुर्जा हें, शंका खाओ मत ! 
“में पुर्जे को, पुर्जवाली को 
कच्चा ही खा जाऊंगी । 
में नहीं उठाई आई हूं, 
ब्याही हूं, मजा चखाऊंगी । 

ये कौन कलमुंही डाइन हैं 
जो यों तुमको भरमाती हें ? 
भगवान, घोर कलियुग आया 
धरती न हाय फट जाती हे ! 


ओ मय्या री, ओ बाबा रे, 
अच्छे घर में तुमने व्याही । 
में उधर गिरूं तो कूआ हे, 
औ' इधर गिरूं तो हे खाई!” 


xX xX x 


ओ खतवाली, अब तुम्हीं कहो, 
ये चिट्ठी इन्हें दिखादूं क्या ! 
या जों कुछ अब तक सोचा हैं, 
वह फिर से इन्हें सुना दूं कया ? 

पत्रका उत्तर 


३७ 
हिटलर मारा गया ! 
(मई, १९४५) 


जर्मनवाला डाल गया हथियार, 
हिंटलर मारा गया, होगई हार, 
योरुप के संगीन मोर्चे पर जीती सरकार ! 


“हाकर' के यूं चिल्लाते ही, 
लाला का आसन डोल गया ! 
लल्ली कांपी, लल्ला रोया, 
लालाइन के पड़ -झोल गया ! 


सोचने लगे--क्या सचमुच ही, 
सोना पचास होजाएगा ? 
कपड़े की गांठे छिपा रखीं, 
इनका विनाश होजाएगा ! 


अब तीन रुपए की चीज, 
तीस में हाय नहीं बिक पाएगी ? 
अब क्या बजार में शिवशंकर ! 
पहली -सी सुस्ती छाएगी ? 


ए महादेव ! भोले बाबा! 
औघड़दानी ! एसा वर दो! 

हिटलर मारा गुरा 


सोने का सांप चढ़ाऊगा, 
हिटलर को फिर जिन्दा कर दो । 


ए मजिस्ट्रेट महाराज, भले ही 
'वारफण्ड' तुम ले जाओ । 
सर्टीफिकेट के भी / कागज 
जो नहीं बिके हों दे जाओ । 


पर] माई - बाप, कृपा करके 
फौजों को हुक्म सुना डालो ! 
तुम मरे हुओं को ही मारो, ` 
ज़िन्‍्दों के खून सुखा डालो ! 


सोने को रोके रहो 
महल सोने का मुझे बनाने दो। 
चांदी को कागाज़ ही कर दो, 
पर मुझ पर आंच न आने दो। 


लो, मलमल का यह एक थान, 
कल रेशम का भिजवाऊंगा। 
बनिया का बेटा हूं हुजूर 
कह दूंगा उसे निबाहूंगा। 


(२) 


जर्मनवाला डाल गया हथियार, 
हिटलर मारा गया, होगई हार, 
योरुप के संगीत. मोर्चे पर जीती सरकार । 

अजी सुनो 


'हाकर' के यूं चिल्लाते ही 
बाबू सोया था जाग गया। 
दिन में ही तारे दीख गये, 
आलस-खुमार सब भाग गया । 


सोचने लगा--क्या सचमुच ही 
क्वाटर मेरा छिन जाएगा ? 
क्या सचमूच ही ,सप्लाई' का 
यह दफ्तर मारा जाएगा ? 


क्या सचमुच ही अब बेकारी 
फिर से मुंह फाड़े आएगी ? 
जैसे - तैसे जो शान्त हुई 
वह बीवी फिर सिर खाएगी ? 


हे. बजरंगी ! हे रणरंगी ] 


हनुमान गये किस लंका में ? 
जल्दी आकर के पुल वांधो, 
यह भक्त पड़ा हे शंका में! 


तुलसी के चिन्तन पर तुमने 
लाखों बन्दर उपजाए थे । 
सुनता हूं शाह अकब्बर के 
छक्के तुमने छुडवाए थे । 
तो महावीर ! अंजनी-पूत ! 
वेसा ही कोतुक दिखलाओ । 
पठ्चिम के विकट मोर्चे पर 
तुम कुमुक बानरी भिजवाओ ! 

हिटलर मारा गथा 
कोई हारे, कोई जीते 
इसकी विशेष परवाह नहीं । 
वेतन में और तरक्की हो 
इसकी भी हे अब चाह नहीं । 


पर रामदूत, एसा वर दो, 
लेजर - फायल' ये बनी रहें। 
में रहूं, रहें नोकरी सदा 
हाकिम की नजरें घनी रहें । 


(३) 
जर्मनवाला डाल गया हथियार, 
हिटलर मारा गया होगई हार, 
योरुप के संगीन मोर्चे पर जीती सरकार । 


सम्पादक की पत्नी बोली, 
“लो, झगड़ा मिटा लड़ाई का । 
अब सांस खुले में हम लेग, 
युग बीत गया महंगाई का। 


में अब मानूंगी नहीं, जरूरी 
चीज़ें कुछ बनवाऊंगी । 
सोना पचास होते ही में 
बाज़ार . दरीबे जाऊंगी । 
पर बात लड़ाई की सुनकर 
'एुडीटर' का मुंह सूख गया। 
सोने की चर्चा चलते ही 
बेचारे का दिल टूट गया ! 

अजी सुनो 


सोचा खादीधारी नें, 
सोचा व्योमविहारी चे, 
सोचा तबियत खारी ने, 


क्या सचमुच ही महंगाई का 
यह॒ भत्ता मारा जाएगा ? 
जो बोनस दुगुना-तिगुना हैं 
बह हाय उतारा जाएगा ! 


जैसे - ज॑से ये सो - पचास 
जो जमा हुए चुक जाएंगे । 
फिर इन्द्रिय-दमन शुरू होगा 
सत्याग्रह के दिन आएंगे ? 


हे 'रूटर' की मशीन उगलो 
तुम ही कुछ हाल लड़ाई के ! 
हे मोलोटोव तुम्हीं हो अब 
सचमृच में केन्द्र बड़ाई के! 


ए बेविल देखें दृष्टि तुम्हारी 
कितनी पेनी जाती हे । 
ए चिल देखें चाल तुम्हारी 
अब क्या-क्या रंग लाती हे? 

३८ 
रसिया ! 
(जून, १९४५) 
अरे, पानी कौ पड़ौ अकाल, मोइ अपने दस बुलाइल । 
चिट्ठी लिखूं दुलारेलाल, मोइ अपने दस बुलाइल । 


जा दिन ते दिल्ली आई, 
मेने बड़ी मुसीबत पाई, 
अरे, मेरौ हाल भयौ बेहाल, मोइ अपने देस बुलाइरु । 


यहां कपड़ा मिले न लत्ता, 
मैने ढंढयौ पत्ता - पत्ता 
ढक्का खाए, खिच गई खाल मोइ अपने देस बुलाइल । 


य्हां चून किरकिरो आवे, 
मेरे भय्या, मोड न भावे, 
अरे, लकरित की मिट गई टाळ मोइ अपने देस बुलाइल । 


अब नल में रह्यौ न पानी 
याइ पीगई चुंगी नानी 
झूंठे पड़े कटोरा - थार, मोइ अपने देस बुलाइरू । 


.य्हां दिन में भूभर बरसे, 
दुनिया पानी कू तरस, 
में तो हैगई खूब निहाल मोय अपने देस बुलाइल । 

मेरे राम मुसीबत आई, 
हेगए तीन दिना नाई न्हाई, 
अरे, मेरे बार भए जंजाल, मोइ अपने देस बुलाइले । 
मोइ अच्छी दिल्ली ब्याही, 
पानी की हु यहां तबाही, 
गटरन के बुरे हवाल, मोइ अपने देस बुलाइले। 

३९ 
आदत से मजबूर ! 
(जुलाई, १९४५) 


सूर सूर,  तलतोी ससी, उडगन केशवदास । 
पन्त-निराला बल्ब हें, लालटेन हें व्यास ॥ 


लालटेन है व्यास कि जिसमें तेल . नहीं हैं। 
बत्ती बिगड़ी हुई जलाना खेल नहीं हे॥ 


चिमनी फूटी हुई . कि जिसका मेल नहीं है । 
'माडल' उन्तालीस कि जिसकी सेल' नहीं हे ॥ 


शब्द, अर्थ और व्यंग्य से यद्यपि कोसों दूर हूं । 
लेकिन, इसको क्या करू आदत से मजबूर हूं ॥ 

¥o 
तू राम भजन कर प्रानो ! 
(अगस्त, १९४५) 
तू राम भजन कर प्रानी! 
क्या लट्रा-मलमल पहनेगा, धोती बांध जनानी ! 
पहन जनानी धोती वन्दे, 
कुरता बना फाड़कर नम्दे, 
उनसे कहदे टाट लपेटे, माया आनी - जानी! 
तू राम भजन कर प्रानी! 
मेदा-सूजी मत खा भाई, 
शक्कर, शर्बत त्याग मिठाई, 
बना सौंठ का पानी, जिससे जाती रहे गिराती ! 
तू राम भजन कर प्रानी! 


मत मिटटी का तेल जला रे, 
आंखें फूट जायेगी प्यारे, 

धीरे - धीरे स्वयं रात में सूझ उठेगा ज्ञानी ! 
तू राम भजन कर प्रानी ! 

४१ 


जो लिखी न हो घरवाली पर ! 
(अक्तूबर, १९४५) 


दफ्तर ने कविता मांगी हे, 
जो छापी जाय दिवाली पर। 
फिर शर्त लगाई हे ऐसी, 
जो लिखी न हो घरवाली पर ! 


तो, मेरी सरस्वती बोलो, 
में क्या गाऊं? कैसे गाऊं? 
तुझ रसवन्ती को छोड़, 
कल्पना और कहां से में लाऊ ? 


यों दुनिया में नर हैं, पंछी 
हैं, ऊंट, पहाड़, नदी - नाले ! 
पर मुझको तो अच्छे लगते, 
ये तेरे सेव मिरच वाले ' 


हां, सुनो, दिवाली हे तुमने, 
इस बार म॑ सेव बनाए हें। 
गझिया, . पपड़ी सूजी-बेसन 

अजी सुनो 


और दही-बड़े ? रहने भी दो, 
तुम अब बूढ़ी होती जातीं । 
कुछ याद नहीं, कुछ स्वाद नहीं, 
रसवाद सभी खोती जातीं । 


“तुम बूढ़े होगे, वड़े मुझे 
बूढ़ी बतलाने आए हो । 
लो, शीश में चेहरा देखो, 
तुम खुद लगते बुढ़ियाए हो । 


नाक तुम्हारी उचकी - सी, 
गाल तुम्हारे वेठे हे ! 
ये आंख तुम्हारी तिरं-फट्ट-सी, 
कान तुम्हारे ऐंठ हें ! 
दांत तुम्हारे तिड़वंगे, 
कमर कमन्द-कमानी-सी ! 
ढंग तुम्हारे ताऊ- से, 
और चाल तुम्हारी नानी-सी !” 


Aus Adv 42 


ओहो, इस छवि का क्या कहना, ' 
बलिहारी हे, बलिहारी है । 
यह सूप विचारा हार गया, 
चलनी ने बाजी मारी हे । 
में इसीलिए तो कहता हूं, 
तुम बुद्धिराशि हो कल्याणी ! 
उवंशी, ` इन्दिरा, गिरा, उमा, 
सब भरती हें तुमसे पानी | » 

जो लिखी न हो घरवाली . पर. .. 


क्या. उबेर बुद्धि तुम्हारी हुँ! 
क्या अदभुत्‌ गिरा उचारी हे ! 
क्या-क्या उमपाएं देती हो ! 
क्या मौलिक सूझ तुम्हारी है ! 


हां, माना लम्बी नाक तुम्हारी, 
सचमुच सूआसारी ह्‌ँ! 
हां, माना, आंख तुम्हारी ऐसी, 
जैसी . खुली कटारी है ! 


हां माना, दांत' तुम्हारे मानो 
दाड़िम के-से दाने हें ! 


हें पाम तुम्हारे हाथी के -से, 
काम बड़े मरदाने हें ! 


“पाम तुम्हारे हाथी के -से 
होंगे, मुझे बनाते हो i 
में भूल गया मेरा मतलव, 
गजगामिनि था, “बहकाते हो? 


तुम शायद यह समझे बेठे, 
यह अपढ़ बे-समझ नारी हे ! 
इससे जो चाहो सो कह दो, 
क्या समझे बात वेचारी ह! 


पर, में वकील की बेटी हूं, 
पंडित के कुल में व्याही हूं। 
मे शत्रुःविरोधी तकंशास्त्र, 
तो घुट्टी में पी आई हूं। 

अजी सुनो 


पर तर्कशास्त्र की प्रमुख पंडिते, 
पाकशास्त्र भी आता हे ? 
या लाल किले पर अभी तलक, 
यूनियन -जेक लहराता हाः 


“जी नहीं, यहाँ सव कुछ तयार हे, 
खील - बताशे ले आओ । 
'जय-हिन्द', 'चलो दिल्ली’ की 
रौनक आज शाम को दिखलाओ।' 

४२ 
चला जा ! 
(सितम्बर, १९४५) 
[ श्री मीर मुश्ताक अहमद की एक नज़्म की पलट ] 
गरीबों के घर का तो मालिक खुदा हें, 
तू अपना ही रुतवा बढ़ाता चला जा। 
बगावत से रहं दूर, जा रेडियो पर, 
तू जंगी तराने सुनाता चला जा । 
गरीबों से क्या पाएगा तू तरक्की, 
अमीरों से दिल को मिलाता चला जा! 
तू बच्चों से उनके मुहब्बत किये जा, 
हरम की हुकूमत उठाता चली जा । 
ये उर्दू न हिन्दी कभी बन सकेगी, 
तू अपनी कमाई कमाता चला जा। 
निराशा से जी छोड़ बैठे हें अक्सर, 
उन्हें राह अपनी दिखाता चला जा। 
ये मुमकिन नहीं तू हटे हार जाए, 
खुशामद के बस गुड़ खिलाता चला जा । 
अगर तुझको साहब कभी गालियां दे, 
उन्हें झेलता मुस्कराता चला जा। 
अगर काम बनता हैं सर को झुकाए, 
तो सौ बार सर को शुकाता चला जा । 

अजी सुनो 


अगर हेड बनना हे दफ्तर में तुझको, 
शिकायत किये जा, सुझाता चला जा । 
जहां भी अंधेरा नजर आये तुझको 
तू मौके के दीये जलाता चला जा । 


तू लीडर बनेगा कहा मान मेरा, 
बयानों को शाया कराता चला जा। 
गुलामी से मत डर, मिनिस्टर बनेगा 
कि बस, हां-में-हां तू मिलाता चला जा। 
न डर देशभक्तों से, बकते हैं ये तो, 
कदम अपना आगे -बढ़ाता चला जा । 
ये अखबार वाले अगर तुझको छेड़ें 
तो पर्वाह न कर लड़खड़ाता चला जा । 

४३ 
आराम करो ! 
(जनवरी, १९४६) 


एक मित्र मिले, बोले, “लाला, 
तुम किस चक्की का खाते हो? 
इस छै छटांक के राशन में भौ 
तौंद बढ़ाए जाते हो ! 


क्या रक्‍खा मांस बढ़ाने में 
मनहूस, अकल से काम करो! 
संक्रांति - काल की बेला हे 
मर मिटो, जगत में ताम करो ! ” 


हम बोले, रहने दो लिक्चर, 
पुरखों को मत बदनाम करो । 
इस दोड़-धूप में क्या खखा, 
आराम करो, आराम करो ! 


- आराम, जिन्दगी की कुंजी, 


इससे न तपेदिक होती है। 
आराम-सुधा को एक बूद 
तन का दुबलापन खोती हे 

आराम शब्द में राम छिपा, 
जो भव-बन्धन को खोता हैं! 
झाराम दाब्द का ज्ञाता तो 
बिरला ही योगी होता हें । 
इसलिए, तुम्हें समझाता हूं, 
मेरे अनुभव से काम करो । 
ये जीवन-यौवन क्षणभंगुर, 
आराम करो, आराम करो ! 


यदि करना ही कुछ पड़ जाए 
तो अधिक न तुम उत्पात करो । 
अपने घर में बेठे- बैठे, 
बस, लम्बी-लम्बी वात करो ! 


करने - धरने में क्या रक्खा, 
जो रक्खा बात बनाने में। 
जो होठ हिलाने में रस हे 
बह कभी न हाथ चलाने में! 


तुम मुझसे पूछो,  बतलाऊ-- 
है मजा मूर्ख कहलाने में ! 
जीवन-जागृति में क्या रक्खा! 
जो खखा हे सोजाने में! 
(क्योंकि) तुम चतुर बनो चाहे जितने, 
वे बुद्ध ही बतलाएंगी। 
दो पेसे की तरकारी पर 
लाखों ही बात सुनाएंगी। 

स 


कह देंगी--“तुमसे तो अच्छा, 
लड़का सौदा ले आता हूँ। 
तुम छे बच्चों के बाप हुए 
कुछ आता हे, ना जाता हे !” 


में यही सोचकरं, पास अकळ के 
कम ही जाया करता हूं। 
जो बुद्धिमान जन होते हे, 
उनसे कतराया करता हूं। 
दीये जलने के पहले ही 
घर में आजाया करता हूं। 
जो मिलता हे खा लता हूं 
चुपके सोजाया करता हूं । 


मेरी गीता में लिखा हुआ-- 
जो सच्चे योगी होते हें। 


वे कम-से-कम बारह घण्टे 
तो बेफिक्री से सोते हें! 


अदवायन खिची खाट में जो 
पड़ते ही आनंद आता हे। 
वह सात स्वगं, अपवर्गं, मोक्ष से 
भी ऊंचा उठ जाता हे ! 


जब निद्रा - भक्त लगा लुंगी, 
लम्बी टांगें फेलाता हे । 
तो सच कहता हूं स्वगे, 
हाथ से दो अंगुल रह जाता इ! 


Digitized by Sarayu F&YhNation Trust, Delhi 


आराम करो 


अजी .सुनो 


जब नरम. गुदगुद गदे पर 
चादर सफेद बिछ जाती हे. 
तो, ऐसा लगता हे यू० पी० में 
पतं - मिनिस्ट्री आती ` हैं, | 


जब 'सख की नींद' कढ़ा तकिया, 
इस सर के नीचे आता ह। 
तो, सच कहता हूं इस सर म 
इंजन जैसे लग जाता 


ह्‌ 
मैं मेल टेन होजाता ह, 
बुद्धी भी फक-फक करती हे, 
भावों का 'रश' होजाता हे । 
कविता, बस, उमड़ी पड़ती है! 


जब हिन्दी का कवि, पड़ा-पड़ा, 
खटिया पर करवट लेता है । 
तो, बिना कलम-कागज धरती- 


आकाश एक कर देता हैं! 


उस वक्त, पलंग पर की मक्खी भी 
चन्द्रमुखी वन जाती हैं ! 
झोंगुर की भी आवाज 
पायलों का धोखा दे जाती हे ! 


में औरों की. तो नहीं, बात 
पहले. अपनी ही लेता हूं । 
में..पड़ा खाट पर बूटों को 
ऊंटों की उपमा देता . हूं ! 

में खटरागी हूं, मुझको तो 
खटिया में गीत फूटते हैं ! 
छत की कड़ियां गिनते-गिनते, 
छन्दों के बन्द टूटते हें ! 


मच्छर का इंजेक्‍शन लगते ही 
जो चेतनता आती है ! 
वह एसी पाकिस्तानी ह, 
शब्दों में कही न जाती है! 


में इसीलिए तो कहता हूं 
मेरे अनुभव से काम करो ! 
यह खाट बिछालो आंगन में 
लेटो, बेठो, आराम करो ! 

आराम करो 


Rs 


में भी बदला, तुम भी बदलीं ` ` ` ! 
(माच, १९४६) 


यह पहली होली आई हैं । 

जब में बदला एसे, जसे 

भगतिन होगई बिलाई हे ! 
यह पहली `" 


जी-तोड़ करी कोशिश लेकिन, 
फिर भी में छैला बंन सका । 
छल्ले बालों में पड़ न सके, 
छाती का पंजर तन न सका । 


खाता था रोज टमाटर पर 
चेहरे पर खून नहीं आया । 
आंखें त्रिफले से धोता था 
पर वह मजमून नहीं आया । 


गालों को खुरचा करता था 
फिर भी ये खाकी-खाकी थे। 
मालिश-पर-मालिश करतां था 
तन-पर कांटे-से बाकी थे । 

में भी बदला, तुम भो बदलीं 
कोई मुझको देखे, देखे, 
पर दुनिया नहीं पिघलती थी। 
बारहखम्भे की भीड़' मुझे 
मुंह विचकाकर ही चलती थी। 


तो हुआ बड़ा वैराग्य 
बाल सर के मुंडवाकर आया हूं । 
मलमल तो मिलती ही कब थी, 
खादी खरीदकर लाया हूं! 


ऊंची धोती, नीचा कुरता, 
घुटमुंड चांद वैरागी हूं । 
में अपनी नज़रों में स्वामी, 
जग की नजरों में त्यागी हूं। 


अब सब कुछ खुद ही आता हे, 
पर में न हाथ में लता हूं। 
उस ओर वहां सेत्रेट्री हैं, 
अंगुली से बतला देता हूं। 
वे 'सब' कर देते हें प्रबन्ध, 
में चादर में छिप जाता हूं। 
पहले में केवल रामू था 
अब रामानन्द कहांता हूं । 
मेरे भाषण - आकर्षण की 
हर ओर दुहाई छाई है। 

यह पहली 


क दी 9 (ORE 

अजी सुनो 


(२) 


यह पहली होली आई ह्‌ । 


जब तुम बदरीं एस, जस 
बदली कुछ नौकरशाही हैं । 


यह पहली *** 


मैं देख रहा हूं इधर प्रिये, 
तुम में परिवर्तन आया हैं 
जम्पर बदला, साड़ी बदली 
बदला अन्दर का साया हैँ! 


अब बदली सर को मांग, 
तेल भी बदला खुशबू वाला हैं, 
इर्यारंग बंदले, लाकिट बदला, 
सव बदला हुआ मसाला हे ! 


लग जाय नजर तुमको न कहीं, 
क्यों पंजाबिन होती - जातीं ? 
“मजदूरों की सरकार' ! पुराना 
फूहडपन खोती जातीं ? 


मैं देख रहा हूं इधर, दाल में 
बाल नहीं मिल पाता है ! 
अब बिना कहे ही क्यों मुझको 
दाना-पानी मिल जाता हे ? 


एक बात बताओगी  कट्टो, 
कुछ राज नहीं मिल पाता है ? 

में भी बदला, तुम भी बदली 


इस काले, अदना, सेवक को 
अब क्यों पुचकारा जाता हे ? 


अब तो मेरी घुड़की भी तुम 
दो-एक वार सुन लेती हो! 
या खेर करे परवरदिगार, 
तुम भी अब मुस्का देती हो! 


कुछ नहीं समझ में आता है, 
तुम हारी, या में जीता हूं! 
में गरम दूध का जला हुआ हूं, 
छाछ फूंककर पीता हूं! 


संगिनि, तुमने समझौते का 
इस दम जो क़दम उठाया हे । 
वह खुदा. क़सम, सच्चा हे या 
उसमें भी कोई माया हैं ? 


या. नई “चार-सौ-बीस” प्रिये, 
तुमने कोई अपनाई हे । 


यह पहली "`" 


(३) 


यह पहली होली आई हे । 
जब में वदला, तुम भी बदलीं, 
लाला ने ली अंगड़ाई हे? 


यह पहली" 


5 CN - 
Digitized by Sarayu Foundation Trust, Delhi 


Rf 


अजी सुनो 


जब राम-कृपा से लाला ने 
लाखों ही टके कमाए हें । 
सरकार टापती रही, हजारू- 
नोट सभी भुनवाए हैं! 


में तो इस निर्णय पर पहुंचा 
लालाओं से जग हारा है। 
सरकार बिचारी तुच्छ, इन्होंने 
परमेसुर दे मारा है! 


तुम इधर करो कण्ट्रोल, 
उधर ये चोरवजार चला देंगे । 
सूरज का भी आजाय वाप 
उसको भी कहीं छिपा देंगे ! 


अब होली के ही दिन देखो 
मिलता है रंग-गुलाल नहीं । 
गेहूँ गायब, शक्कर गायव, 
बन सकते घर में माल नहीं। 


पर, मटरूमल के घर देखो, 
रंग की नदियाँ बहती होंगी । 
केसा गेहूं, सूजी, मेदा 
की गुझियाएं पकती होंगी। 


उन नये गढ़ाए गहनों में 
लालाइन झमक रही होंगी । 
वायल के झीने कपड़ों में 
वह दूनी चमक रही होंगी । 

में भी बदला, तुम भो बदलों 


भगवान्‌, अगर इस -जीवन में 
कुछ अच्छे पुण्य कमाऊं में। 
तो जन्म दूसरा किसी बड़े 
लाला के घर में पाऊं में ! 


फिर नहीं लड़ाई व्यापेगी, 
कण्ट्रोल न जिगर जलाएंगा। 
हर रात दिवाली नाचेगी, 
हर दिन होली ले आएगा। 


सच पूछो तो इस दुनिया में 
लालाओं की बन आई हैं। 
यह पहेली" 


8 QR 6 
Digitized by Sarayu Foundation Trust, Delhi 


गी 
धोखा हुआ ! 
( जन, १९४६ ) 


में खुद बड़ा होशियार था, 
तराक, तीरन्दाञ था । 
अपनी अकल पर क्या कहूं, 
मुझको बड़ा ही नाज था। 


थी खोपड़ी छोटी, मगर, 
इसमें भरा तूफान था । 
इसमें भरी थीं खूबियां 
इसमें भरा शेतान था। 


पर, हवा कुछ' एसी चली, 
जिससे अंधेरा छागया। 
शेतात भी चकरा गया। 
समझा न कुछ, घबरा गया । 

धोखा हुआ, धोखा हुआ ! 
हां, देह पतली थी, मगर, 
में था न पतला खून का। 


थी शकल कुछ एसी कि बस, 
मज़मून था कार्टून का ! 

श्रोत हुआ 
यों बात थी कुछ भी न पर, 
हावी जहाँ पर होगया । 
में वह नमूना था कि सांचा, 
ढाल मुझको खोगया ! 


में था बड़ा  बातून, पर 
बातों में उनको आगया। 
में 'मिशन? के प्रस्ताव को, 
हलुआ समझकर खागया | 


धोखा हुआ, धोखा हुआ ! 


में उस गुरू का शिष्य था, 
जो 'ता' सिखाकर मर गए! 
जो हां' से तोबा कर गए, 
और नाम 'जी ना' धर गए ! 


में सीख पर चलता रहा, 
फला किया, फलता रहा । 
मेरा दिया सुनसान में 
ही सही, पर जलता रहा ! 


प्र बद्धि पर पाला पड, 
गरु के वचन बिसरा गया । 
अपनी असल को छोड़कर, 
में 'ना' से हां! पर आगया ] 


धोखा हुआ, धोखा हुआ । 

अजो खुनो 


पर होगया सो होगया, 
उसका नहीं अफसोस हे । 
फिर 'ता' के 'फिट' आने लगे, 
और हां' हुई खामोश हे । 
में बेनजीर फकीर हं 
मेरी दुआ 'सब दे में हे 


में लाइलाज मरीज हूं, 


मरी दवा परदा मे हे | 


में खुद कटीली धार था, 
पर वज्र से टकरा गया। 
में तेज शुतुरसवार था, 
पर हाय, ठोकर खागया! 


* धोखा हुआ, धोखा हुआ ! 

४६ 
ग्रलती पर पछताता हूं में ! 
(सितम्बर, १९४७) 


ग़लती पर पछताता हुं में ! 


पता नहीं था कभी जेल 
जाना भी ऐसे रंग लाएगा ! 
पता नहीं था कभी कि नेहरू 
बड़ा मिनिस्टर होजाएगा | 
होता यदि मालूम मुझे तो 
में भी था पूरा हरजाई ! 
छाती पर यदि नहीं, पीठ 
परही डंडा खा लेता भाई ! 


करतब में यदि नहीं, लैक्चरों 
में ही धुआंधार कर देता ! 
बयालीस में छिप जाता, बस 
बन जाता जनता का नेता | 


थोडा - सा दे कष्ट बाद में 
अगर मिनिस्टर मुझे बनालो, 
क्सम आपकी, नहीं जेल जाने 
से अब घबराता हूं में ! 


| गलती १२**- 

गलती पर पछताता हूं में 


अजी, कालिका भाई, मुझको 
नया यरवदा - चक्र चाहिए । 
बगुले की-सी पांखों वाली 
गांधी टोपी वक्र चाहिए । 


बिना सूत के धोती - कुरता 
मर जाऊंगा, मुझको दे दो। 
मरे हुए चमड़े की चप्पल 
मुझे कहीं से कोई ले दो ! 


कोई मुझे बतादो, बापूजी 
की कहां प्राथना होती ! 
अरे बतादो कंसे बांधू 
मोटी ये खादी को धोती ? 


बांधूंगा, बांधनी पड़ेगी 
इसके बिना न काम चलेगा, 
छोड़ पुरानी चाल, नये 
हथकंडों को अपनाता हूं में ! 
गलती पर... 


सुनती हो, 'जग्गो की जीजी', 
लुम भी अब हथियार निकालो । 
छोड़ डोरिया, लट्ठा, मलमल 
खादी की सलवार सिला लो। ' 


मरे स्वरों में अरी, नमस्ते 
कहा करो मत मेरी रानी! 

अजी सुनो 


ये जयहिन्द -काछ है, इसमें 
बन जाओ झांसी की रानी! 


इस बैठक में नेताओं के 
कल से देखो चित्र लगालो । 
नेहरूजी की नई किताबें 
जाओ, वी० पी० से मंगवालो। 


और देखना, फंड मांगना 
तुम्हें सीखना होगा ढंग से। 


नई रसीद, नयां बकस 


बनवाकर फौरन लाता हूं में! 


गलती परः" 


: १५९१. 

४७ 


-में भी अब हड़ताल करूंगी ! 
(दिसम्बर, १९४६) 


पढ़-पढ़ कर्‌ अखवार 
बदलती जाती हें 'जग्गो की जीजी', 
आज सबेरे बोलीं, “सुनना, 
में भी अब हड़ताल करूंगी ! 


दुनिया जब हड़ताल कर रही 
अपनी आदत छोड़ पुरानी । 
तो बीसवीं सदी की नारी, 
कंसे सह सकती मनमानी ? 


आखिर तुमने क्या समझा हे, 
में कोई कमजोर नहीं हूं ? 
कल से बन्द तुम्हारा खाना, 
कल से बन्द तुम्हारा पानी। 

कः 


में भी अब हड़ताल करूंगी 


सावधान ! कल प्रातकाल से 
खाटे नहीं उठाऊंगी में! 
कान खोलकर सुन लो, कल से 


Ne 


झाड़ नहीं लगाऊंगी में । 


पानी नहीं भरूंगी, बर्तन 
साफ करूंगी नहीं किसीके 
अपना चूल्हा आप सम्भाली 
खाना नहीं पकाऊंगी में ! 


सुनते हो? में एक रोज 
पहले से चेताए देती हूं: 
आंखों-आगे खरा जुबानी 
नोटिस चिपकाए देती हूं। 


में क्या दिल्ली के अध्यापक 
से भी कम हूं किसी बात में; 
बड़ी पुरानी 'सोशल्स्ट हूं, 
बमकाए से नहीं डरूंगी ! 

में भी अब हडताल" 


सुनते ही हड़ताल शब्द के 
अकल सुन्न होगई हमारी ! 
हे भगवान्‌ ! हमारी 'इनको' 
यह क्या लगी नई बीमारी ? 


रोना धोना, मेके जाना 
ये गोले ही विध्वंसक थे, 

अजी सुनो 


किस दुइमन ने तुम्हें बता दी 
यह 'एटमबम' को तयारी ? 


नौकर यदि हड़ताल करे तो 
बात समझ में भी आती हैं । 
लेकिन यदि 'सरकार' करे 
हड़ताल बुद्धि तब चकराती ह्‌! 


ओ मेरी सरकार ! बताओ 
क्या मेने अपराध किया हैं ? 
क्यों चचिल-सी अक्ल तुम्हारी 


लेबरमयी हुई जाती हुँ? 


आज तुम्हें क्या हुआ सुहासिन 
ये तुममें किसकी छाया हूँ ? 
अरी, सुनयने, बोल ? तुझे 
किस कम्युनिस्ट ने बहुकाया हूँ ? 


“मुझे कौन वहकाएगा, में 
सब जग को बहका आऊंगी; 
बात बनाओ नहीं, कदम अब 
हगिज पीछे नहीं धरूंगी ।” 


में भी अव हड़ताल''* 


“मेरी मांग तीन हैं, पहुली-- 
रुपया-पेसा में रकखूंगी । 
कुल आमदनी का हिसाव 
धेला-धेला तुमसे फूछूंगी । 

है 


सै भी अब हड़ताल करूंगी 


मांग दूसरी है विलास 
मेरे में दखल न दे पाओगे; 
बात-बात में टांगा अड़ाना 
नहीं सहूंगी, नहीं सहूंगी ।' 


3. “४ 


में भी अब हड़ताल करूंगी ! 


>> 


“मांग तीसरी है कि- तुम्हे 
घर में भी हाथ बटाना होगा । 
दाल बीनना, चून छानना 
कल से चाय बनाता होगा । 


पहले यहं मंजूर करो, 
पत्नी इस घर में दास नहीं हैं, 
व्यास-फ्यास कुछ नहीं, तुम्हें 
बस, 'बीवी-दास' कहाना होगा । 


एक इंच भी नहीं हटूंगी 
नहीं किसीसे हेटी हूं में । 
लाटसा'ब तुम घर के होगे, 
बड़े बाप की बेटी हूं में ! 
इस झगड़े का पंच-फंसला 
भइया जब तक जांच न लेग, 
तब तक समझौते की शर्तों 


पर में हामी नहीं भरूगी ।” 


में भी अब हडताल' 

४८ 
एक नई मुसीबत आई हे ! 
(जनवरी, १९४७) 


सोचा था पत्नी पर लिखकर 
कुछ जग में नाम कमाऊंगा । 
यह दुनिया पत्नी-पीड़ित हे 
कुछ इसको धीर बंधाऊंगा । 
फिर अभी हास्य-रस के लेखक 
भी इने-गिने मामूली हैं; 
हिन्दी के अन्धों में में ही 
काना सरदार कहाऊंगा ! 


कुछ यही समझकर के मेन 
'उन' पर कंट्रोल कराया था । 
उस सूधी-सी ब्रजवासिनि को 
स्टालिन-सी बतलाया था । 
कहनी-अनकहनी बाते लिख 
अखबारों में छपवाई थीं; 
परमेश्‍वर “उन्हें! बताकर के 
पत्नीव्रत-ध्मं चलाया था । 


में हंसी-हंसी में कह बैठा-- 
है उनकी कमर कमानी-सी । 

एक नई मुसीबत आई है 


आंखें कमरख की फांखें-सी 
भौंहें यमुना के पाती-सी 
वे उठती हुई जवानी-सी 
जव चलती हें दिल चलता हैं; 
वे मेरी कला-कल्पना हैं, 
हें रस की स्वयं कहानी-सी । 


फिर क्या था, कविता के प्रेमी, 
गुब्बारे जैसे फूल गए 
'जग्गो की जीजी' याद रही 
बेचारे कवि को भूल गए! 
मैं छब्बे बनने चला, मगर 
दुब्बे भी हाय न रह पाया, 
सारी मेहनत बेकार गई 
सब हथकंडे प्रतिकूल गए ] 


अब दोस्त पड़े रहते पीछे 
कहते हैं चाय पिलाओ तुम ! 
वे 'ऐजी-ओजी' केसी हें 
हमको भी तो दिखलाओ तुम ! 
उस 'सोनचिर्या' की चर्चा 
ऐसी घर-घर में छाई हे; 
बूढ़ेबूढ़े भी कहते हे 
अपना घर तो दिखलाओ तुम ! 


जिनको न कभी देखा, न सुना 
अब उनकी चिट्ठी आती हे ! 

अजी सुनो 


भाई से पहले भाभी को 
आदाब बजाई जाती हैं ! 
मेरी बीवी के बांटे में 
देवर-ही-देवर आये हें 
यह शकुन नहीं अच्छे साहब; 
तबियत मेरी घबराती है। 


ये देवरसाहब लिखते हें-- 
अब के जब दिल्ली आएंगे । 
तो अपना डेरा निश्चय ही 
वे मेरे यहां लगाएंगे ! 
यह सौदा तो महंगा बेठा 
घाटा है इस कविताई मे; 
ना, वावा, हम ऐसी जोखिम 
हरगिज भी नहीं उठाएंगे। 


में किस-किसको दूं क्या जवाब ? 
हर ओर मुसीबत छाई हे ! 
पत्नी का सुन्दर होना भी 
सौ आफत की जड़ भाई है ! 
में मित्रों के डर के मारे 
स्थान बदलता - रहता हूं, 
अब किससे दिल का दद कहूं । 


° 


एक नई मुसीबत आई हे ! 

४९ 
मुझको अपने घर पहुंचा दो ! 


(मार्च, १९४७) 


“सारी दिल्ली में रात-रात, 
अल्लाहो, हरहर होती हे। 
तुम पडपड ठरते हो, 
मन्नी डर-डर कर रोती है ! 


सामने बेचारी कृष्णा को, 
लग गए दस्त, है परेशान, 
नीचे वाले लालाजी की तो, 
खुल-खुल जाती धोती ह! 


ये ऊंचे घर वाले ठाकूर, 
- तो रातों जागा करते हैं ! 
चूहे का भी खुटका हो तो 
लकड़ी ले भागा करत ह. 


और सतवन्ती के पति ने तो, 
दफ्तर जाना ही छोड़ दिया ' 
धर में बैठे बस बातों को, 
बन्दूकें दागा करते हैं! 

अजी सुनो 


दुनिया के पति अपने घर में, 
सब बात बताया करते हें । 
जब जो कुछ भी सुन आते हैं 
फौरन दुहराया करते हें । 


पर तुम हो, बात पूछने पर, 
करवट ले-लेकर सोते हो । 
उल्टा जिससे डर लगे, 
इस तरह नाक बजाया करत हो ! 


एसी भी तो क्‍या नींद मरी, 
जो सात बज क सोते हो ! 
में खड़ी जगाया करती हूं, 
पर टस-से-मस ना होते हो ! 


तुम तो पत्थर हो, पर मुझको, 
लगता, “यह आये, वह आये” । 
ना बाबा, आईं बाज़, मुझे, 
तुम टिकट आज ही कटवादो ! ” 


मुझको अपने घर“: 


घर जाना हो बेशक जाओ, 
पर नहीं नींद को कोसो जी ! 
खाओ, पीओ और मौज करो, 
बच्चों को पालो-पोसो जी ! 


बारह घंटे का कर्फ्य हो, 
में सोलह घंटे सोता ठि 

मुझको अपने घर पहुंचादो 


ऐसी फु्संत का समय कहो, 
फिर कब आएगा सोचो जी ? 


फिर झगड़े तो इस दुनिया में, 
रूपसि, होते ही रहते हें । 
स्थितःप्रज्ञ मुझ जैसे नर, 
कुछ हो, सोते ही रहते हें । 
फिर मुँह ढककर सोजाने में, 
खतरा भी कम होजाता ह, 
ज्यादा जागृत चेतन्य मनुज, 
देखा, रोते ही रहते हें । 


घबराओ नहीं, प्रिये, भारत को 
जग में नाम कमाने दो ! 
दुश्मन तो अब वाकी न रहे, 
भाई पर छुरा चलाने दो ! 


आज़ादी इन्हीं प्रयत्नों से 
जल्दी ही आने वाली हे; 
पहले भारत की जनसंख्या, 
कुछ तो थोड़ी होजाने दो ! 

ष्‌ ° 
अब तो मुझको स्वीकार करो 
( जनवरी, १९४८ ) 


अब तो मुझको स्वीकार करो ! 
बस बहुत हुआ खोलो किवाड़, रस की बातें दो-चार करो ! 
में दो घंटे से खड़ा- खड़ा 
कुण्डी - किवाड़ - झंकार रहा ! 
एऐ सुनो', 'सोगई क्या ?? 'खोलो', 
रह-रह कर तुम्हे पुकार रहा । 
पर तुम पत्थर की हो मानो 
जगती हो आंखें वन्द किमे, 
सारा पड़ोस जग गया कि में 
चिल्ला - चिल्लाकर हार गया! 
तुम मेरी नहीं, दूसरों की सुविधा का तनिक विचार करो ! 
अब तो मुझको” * . 


ऐ हिटलर-दिल ! चचिल-दिमाग़ ! 
आखिर क्या हुआ बताओ तो ? 
यह क्यूं . क्यों-कर लगा ? मुझे 
कुछ इसका भेद सुनाओ तो! 
'तुम अल्टीमेटम दिये बिना ही 
९७ कर दती ठो. 

अब तुम मुझको स्वीकार करो 


में समझ-सोचकर चल 
अपने कानून सिखाओ 


मुझे 
तो ? 


मैं स्वयं पराजित, हीनशस्त्र तुम अपना अस्त्र उतार धरो ! 


में सह 'लूंगा तुम चाय 
आगे से मत पिया 

में यह भी सह लगा 
मत मेरे दिल की किया 


अब तो मुझको" 


साथ में 
करो । 
सब्जी 
करो । 


आखिर कुछ दिन तुम मत बोलो 
है कसम कि में भी बात करू, 
पर भागवान, पड़ रहने को 


अन्दर तो आने दिया 


क्रो ! 


तुम मेरी इस लाचारी पर इतनी न तेज़ तलवार करो ! 

अब तो मुझको ** 


५१ 
में कविता लिखना भूल गया ! 
(जुलाई, १९४८) 


में कविता लिखना भूल गया ! 


आखिर हिन्दी का लेखक था, होगई ज़रा-सी वाह-वाह ! 
दो-चार किताबें छपीं कि वस, गुब्बारे जैसा फूल गया ! 


में कविता लिखना ` ` ` 


तुकबन्दी क्या आई, खुद को 
में अफलातून समझ बैठा ! 
अपने को ही में स्वयं हास्यरस 
का मज़मून समझ बेठा ! 


इस कदर हो उठा प्रगतिशील f 
पगहा-वन्धन सव तोड़ दिये, | 


है] 


मेरठ के ही स्टेशन को, में | 
} देहरादून समझ बैठा ! 
धरती पर टिके न पैर, 
लपककर आसमान में झूल गया ! 


में कविता लिखना: ` 


x 

में कविता लिखना भूल गया 


फिर क्या था, वातों-बातों में 
। कवि कालिदास को मात किया ! 
| खागए सूर-तुलसी चक्कर 
जब मैने दिन को रात किया ! 


| और इस युग के कवि, अरे राम ! 
| येतो सब निरे अनाडी हैं ! 


कोई भी तो 'एक्सप्रेस नहीं, 
| सब-के-सब  भेसागाडी हें! 
घबराकर लोचन मूंद गए, 
जव डाल आँख में धूल गया ! 


| में कविता लिखना. | 


था अबतो मेंही-में केवल, 
| फैला केले का पत्ता-सा ! 
| चिकना बेंगन-सा गोलमोल, 
अकड़ा कुछ कुक्करमृत्ता-सा ! 


आलोचक कन्नी काट गए 
सोचा भिड़ने में सार नहीं, 


जो छेड़ दिया तो चिपट गया 
बन गया बरं का छत्ता-सा ! 
सञ्जनता से सम्बन्ध मेरा 
बिलकुल ही कट जड़मूल गया ! 


में कबिता लिखना 

अजी सुनो 


धीरे-धीरे गना सोचा 
कविताई में कुछ सार नहीं 


इसम न लोडरी मिळती है 
] 


मिलती हे इसमें कार नहीं 
वक्‍तव्य न छपते पत्रों में 
थेलियाँ न होतीं भेंट यहाँ 


वहू धन्धा हुँ बेकार, जहां 
पर चन्दे का व्यापार नहीं! | 
जब चन्दे की लग गई चाट 
तो वन्दा कविता भूल गया! 
में अपने में ही फूल गया! 
सारा आदर्शं फिजूल गया! | 
में कविता लिखना भूल गया ! | 

